
Soldater trues med fyring, 
hvis de kritiserer ledelsen 


Forsvarschef Peter Bartram truer med 
fyring af "illoyale” medarbejdere, som 
eksempelvis kritiserer forsvarsledelsen 
på sociale medier. 





Af Jørn Andersen 


"Jeg har til hensigt at fyre de folk, jeg 
kan komme af sted med, som jeg synes 
er direkte illoyale,” sagde forsvarschefen 
på Karup Kaserne. 

Efter en række dårlige HR-målinger 
(personaletilfredshed osv.) har forsvars- 
chefen været på mødeturné på landets 
kaserner. I september skrev dr.dk f.eks., 
at "Hver fjerde søger aktivt væk fra For- 
svaret”. Det svarer til 4.500 ansatte. 

På mødeturneen har forsvarschef 
Bartram fremsat lignende udtalelser på 
andre kaserner. 


Ytringsfrihed 

Forsvarschefen "truer sine ansatte og 
forsøger at knægte deres ytringsfrihed,” 
siger Jesper K. Hansen, fmd. for Central- 
foreningen for Stampersonel (de profes- 
sionelle soldaters fagforening). 

Efter at sagen er kommet offentligt 
frem, forsøger forsvarschefen at gøre 
det til et spørgsmål om kritikkens form: 

"Jeg synes bare ikke, at det er rigtigt 
og respektfuldt at komme med racisti- 
ske udtalelser eller kalde kollegaer eller 
chefer for 'bøsserøve'.” 

Men han står stadig ved sine udta- 
lelser. 

I øvrigt er det mit indtryk, at der i mi- 
litæret er betydeligt større risiko for at 
blive kaldt 'bøsserøv' af en overordnet, 
hvis man bare er menig soldat, end hvis 
man er forsvarschef, general eller oberst. 

Kilde: dr.dk, 18. marts. 


Glemte sandheder 
Muslimer går i skole 

Muslimer arbejder 

Muslimer tager en uddannelse 
Muslimer melder sig til A-Kasse 
Muslimer elsker deres forældre 


Muslimer bliver kede af det når 
de bliver såret 


Muslimer betaler skat 
Muslimer åbner forretninger 
Muslimer får børn 

Muslimer debatterer 


Muslimer deltager aktivt i 
samfundet 


Muslimer elsker deres børn 
Muslimer bliver gift 


Muslimer har drømme og 
ambitioner 


Muslimer bløder ligesom alle 
andre 


Muslimer tager ansvar 
Muslimer læser aviser 


Muslimer lytter til musik 

Irsk valg: 
Et spark til nedskæringspolitikken 


Detre store partier fik et spark 
ved Irlands parlamentsvalg i 
februar. Stemmefordelingen 
afspejlede fortsat modstand 
mod nedskæringer. 





Af Simon Basketter. Oversat og forkortet 
fra Socialist Worker. 


Gruppen Anti Austerity Al- 
liance/People Before Profit 
(AAA/PBP) samt Sinn Fein, 
der begge ligger til venstre for 
Labour-partiet, fik betydelig 
fremgang. AAA/PBP har vundet 
fem pladser indtil videre. 

PBP's nyvalgte TD (parla- 
mentsmedlem), Gino Kenny 
sagde: 

"Vi vil bruge parlamentet til 
at mobilisere så mange men- 
nesker som muligt. Når der er 
strejker eller omvæltninger, vil 
vi være der.” 

Richard Boyd Barrett, med- 
lem af det irske Socialist Work- 
ers Party og PBP, blev genvalgt. 


Han sagde: 

"Vi spillede en afgørende 
rolle i opbygningen af, hvad det 
formentlig er en af de største 
massebevægelser i den irske 
stats historie ved modstanden 
mod vandafgifter.” 

Modstanden mod Irish Wa- 
ters beslutning om at opsæt- 
te vandmålere og kræve nye 
vandafgifter blev en del af kri- 
sepolitikken og sendte tusinder 
på gaden i hele landet tilbage i 
2014-15. 


Agenda 
Barrett uddyber: 

"Folk er vrede over urimelige 
virkninger af nedskæringspo- 
litik, der har skabt en enorm 
boligkrise, et kæmpe rod i 
sundhedsvæsenet og lav løn. 

Bevægelsen mod vandafgif- 
ter var en kulmination af raseri 
og vrede mod seks års stram- 
ninger og Labour-partiets for- 
ræderi, der endelig fandt fokus. 


ALL 





Der er et fantastisk højt ni- 
veau af politisk engagement i 
arbejderklassen. Jeg tror ikke, 
at det forsvinder foreløbig, og 
jeg tror det vil lægge enormt 
pres på enhver regering. 

Vores opgave er at fortsætte 
med at agitere og skubbe denne 
bevægelse fremad.” 

En meningsmåling lavet lige 
før valget viste, at over halv- 
delen "ikke havde følt nogen 
økonomisk fordel” fra det for- 
modede opsving i økonomien, 
som den afgående regering 
bestående af det konservativt- 
kristne Fine Gael-parti og La- 
bour havde slået sig op på. 

Labour-partiet gik fra 20 pct. 
af stemmerne sidste gang til 
6,6 pct. 


Afvisning 

De irske vælgere følger de span- 
ske og portugisiske vælgere i 
afvisningen af en regering, der 
har implementeret en bank- 








pakke fra EU og den Interna- 
tionale Valutafond. 

Siden 2010 har Irlands 300 
rigeste enkeltpersoner fordob- 
let deres rigdom — de ejer en 
femtedel af hele landets rig- 
dom. I modsætning hertil har 
halvdelen af alle irere mindre 
end 5 procent af denne rigdom. 

Paul Murphy, der er valgt 
for AAA, har kaldt valget for et 
"politisk jordskælv” — det kan 
der være noget om. 

Labour, konservative Fianna 
Fail og Fine Gael har de sidste 
tre årtier haft en overvældende 
tilslutning. I 2007-valget faldt 
de tre partiers del af den sam- 
lede stemme til 79 procent. 
Nu er det lidt over halvdelen 
af dette. 

De etablerede partier er på 
stærkt tilbagetog efter under 
krisen at have vist deres sande 
ansigter — overvejende den her- 
skende klasses allierede. 

De riges krig mod de fattige 


To billeder tegner det politiske landskab. Det ene er regeringens kombi- 
nation af beskidt racisme og asociale angreb på alle fronter. Det andet er 
en begyndende vilje til modstand og protest — fra efterårets flygtninge- 
demonstrationer til Velfærdsalliancen. 





Kombinationen af racisme og asociale angreb har holdt regeringen i live 
i9 måneder. 

Men derved har den også kastet lys over dem, der støtter den: Alle bor- 
gerlige partier og socialdemokraterne har vist sig villige til at acceptere — og 
for de flestes vedkommende: deltage i — en umenneskeliggørende racistisk 
hetz uden sidestykke mod flygtninge og muslimer. 

Venstre og DF kappes om at være mest fremmedfjendsk, mens Frede- 
riksens socialdemokrater har lagt sig tæt op ad DF på alt, der har med 
udlændinge at gøre. 

Terror-angrebet i Bruxelles vil uden tvivl blot skrue endnu en tand op for 
den beskidte retorik. 


Svag regering? 
Kort efter valget troede mange, inkl. os, at vi havde fået en svag regering. 

Men et par måneder senere var det let at se, at vi havde undervurderet, 
hvor langt socialdemokraterne var villige til at gå for at fortsætte den politik 
i opposition, de førte som regering. 

Oppositionsleder Frederiksen meddelte reelt offentligt, at hun ikke ville 
udfordre modsætningerne i regeringen mellem DF og Venstre. 

Det er dét, der har givet dem så meget plads til uantastet at bruge den 
beskidte kombination af fremmedhad og asociale angreb. 

LO-toppens nylige indgåelse af 3-parts-aftalen om en formaliseret lavere 
løn end mindstelønnen for flygtninge er endnu et signal om, at det ikke er 
derfra modstanden mod angrebene kommer. 


Polarisering 

Vi ser den samme polarisering, når vi kigger ud over Europa — og USA. På 
den ene side dybt reaktionære angreb på flygtninge, fattige, arbejdere (især 
offentligt ansatte). 

Angrebene kommer ofte fra "den ekstreme midte” — men den giver sam- 
tidig plads til endnu mere reaktionære kræfter. Det ser vi f.eks. med frem- 
gangen for det racistiske AfD i Tyskland (se side 11). 

Men samtidig er der begyndende tegn på stemmer, der siger: Nok er nok! 
Sanders i USA og Corbyn i England får opbakning fra millioner. Venstreflø- 
jens fremgang i Irland (side 2) og Spanien er andre eksempler. 

Jo mindre sagt om den danske parlamentariske venstrefløj i den forbin- 
delse, jo bedre. 


Alle på gaden 12. maj 
Men også i Danmark er der stemmer, der siger: Nok er nok! 

Velfærdsalliancen — et initiativ fra en række lokale fagforeninger — kalder 
alle på gaden 12. maj til protest mod de kommunale nedskæringer (se side 
8-9). Men ikke kun det: Også mod nedskæringer i det hele taget. 

De har kastet en udfordring ud til alle, der ønsker nedskæringerne stop- 
pet: Meld jer på banen, dér hvor i er, og lad os sammen protestere 12. maj. 

Det er meget velkomne nye toner. Herfra vil vi gerne opfordre alle til at 
tage handsken op — uanset om i er en forældregruppe, studerende, anti- 
racister osv. Gør mobiliseringen til 12. maj så stor som mulig i jeres by og 
jeres kommune. 

Men brug også mobiliseringen til at diskutere, hvad næste skridt er. En 
enkelt demonstrationsdag er ikke nok. Hvis den bliver stor, kan den måske 
få regeringen (og dens støtter) til at ryste på hænderne. Men der bliver brug 
for flere demonstrationer. 

Der bliver også brug for strejker, hvis magthaverne for alvor skal rystes. 
Protest-demonstrationer er godt, men strejker er vigtige og nødvendige, 
hvis vi for alvor skal vise vores styrke. 

Kombinationen af strejker og demonstrationer mod nedskæringspolitik- 
ken stoppede Fogh-regeringens angreb i 2006-7. De kan også stoppe Løkke 
og Thulesen Dahl i 2016. 


Systemet er råddent - ikke kun politikerne 
Grunden til alle angrebene er, at magthaverne ikke kan få deres system, 
kapitalismen, til at fungere. 8 års krise er endnu ikke ovre. 

Derfor siger vi også: Oveni protesterne og strejkerne er der brug for en 
kamp for et helt andet system. Et system, hvor vi ikke producerer for profit, 
men for menneskelige behov. Et system, der er styret af det store flertal, 
ikke af en lille elite. 


Vi kalder det socialisme. 

Og vi siger helt ublufærdigt: Vil du være med til at slås for et andet samfund 
— samtidig med at vi kæmper mod alle angrebene og racismen — så bliv 
medlem af Internationale Socialister/ISU. 


af Internationale Socialisters Ungdom, ISU Internationale Sociali- 
ster / ISU, Postboks 533 2200 København N 5342-0357669 


saaQsocialister.dk www.socialister.dk OTM 1700 stk. 
Jørn Andersen Red. afsluttet den 22. marts 2016 
IKAST STÅ 

Nej til racistisk selvtægts- 
gruppe i Kalundborg 


I flere danske byer har den finsk inspirerede flygt- 
ningefjendske gruppe "Soldiers Of Odin” forsøgt at 
etablere sig. 





Af Pernille Cauchi 


Grupperne fungerer som nationale selvtægtsgrup- 
per og består af personer, der først og fremmest er 
kendt fra aktiviteter på den antimuslimske højrefløj. 
I Finland er gruppen stiftet af Miha Ranta, som ifølge 
Radio 24-7 er erklæret nazist. 

Lørdag den 19. marts, netop dagen for markeringen 
af FNs internationale dag mod racisme og fremmed- 
had, samlede "Soldiers of Odin” omkring 15 unge 
mænd i Kalundborg, som i pressens lys forsikrede, 
at de ikke var racister. 

I byen er almindelige borgere, politikere, natteravne 
og politi enige om, at "Soldiers of Odin” ikke hører 
hjemme her. 

En lille håndfuld antiracistiske aktivister delte lø- 
besedler ud for at advare mod gruppens aktiviteter, 
ien tid hvor nedskæringer, fattigdom og ulighed har 
gjort nationalisme tillokkende for nogen, og hvor 
islamofobi og fremmedhetz nærmest er blevet 'legalt'. 

I Kalundborg åbner der et asylcenter den 1. april 
i den gamle hospitalsbygning. Heldigvis er der nu 
allerede over 3200 personer, som har liked FB siden 
Ja til Asylcenter i Kalundborg'. 


TV2's "Moskeerne bag 
sløret”: Designet til frygt, 


mistro og had 


Det er fint at udstille reaktionære imamers udsagn, 
og undercover-optagelser kan være et nyttigt red- 
skab til at afsløre diskrimination og undertrykkelse. 








Af Konni Nørlem 

Problemet med TV2's dokumentarserie "Moske- 
erne bag sløret” er, at den (fortælles i introerne) 
forsøger at finde svar på, hvorfor integrationen i 
Danmark er slået fejl. 

Her reflekteres ikke over hvad integration er, og 
man undgår at nævne alle de positive statistikker: At 
kriminaliteten blandt unge med minoritetsbaggrund 
er faldende, at andelen, der får sig en uddannelse, er 
på niveau med etnisk danske osv. 

Dernæst forfølger dokumentarserien meget mål- 
rettet den simple tese, at et mindretal af reaktionære 
og tvetungede imamer fastholder den store gruppe 
muslimer i et parallelsamfund og forhindrer dem i at 
integrere sig i samfundet. 


Uimodsagt 

Thomas Breinholt, programchef for TV2 har udtalt, 
at det aldrig har været meningen, at man ville skulle 
lave en dokumentarserie, der var repræsentativ. 
Men på intet tidspunkt giver dokumentarserien den 
almindelige tv-seer hjælp til at forstå, hvor lille om- 
fanget af denne type moskeer og imamer er. 

At trække forskellige kilder og vinkler ind — noget 
der ellers plejer at være en journalistisk dyd — er 
heller ikke noget, man overhovedet benytter sig af. 
Tina Magaard får stort set lov til at stå fuldstændig 
uimodsagt som islamekspert. 

TV2 ønsker, ifølge Thomas Breinholt, at være 
dagsordensættende og engagere befolkningen i vig- 
tige samfundsspørgsmål. Men mon ikke TV2's reelle 
motiv har været at skaffe sig høje seertal? 


Fåtal 

Ifølge islamforsker Niels Valdemar Vinding kom- 
mer mellem fem og otte procent af de praktiserende 
muslimer i Danmark i moskéer, hvor man prædiker 
og taler på den måde, som dokumentarserien viser. 

"Det er meget lille fåtal, og folkene bag dokumen- 
taren ved jo godt, hvad de vil have. De henvender sig 
jo også til de steder, hvor de ved, der er garanti for 
at finde brodne kar og for at finde folk, der taler bål 
og brand og den værste omgang sharia,” fortæller 
han til dr.dk. 

Kampen for en stor-moské i Aarhus 


Ifølge Grundloven er der religionsfri- 
hed i Danmark. Alligevel har det taget 
årevis at få godkendt en byggegrund, 
hvor der kan opføres en ønsket stor- 
moske i Aarhus. 





Af Konni Nørlem 
For ca. et år siden godkendte et fler- 


tal i Aarhus Byråd (EL, SE Radikale, S) 
omsider en placering og en lokalplan, 
der ville gøre det muligt at bygge en 
stormoské i Aarhus V. 


Denne plan annullerede byens borg- 
mester 6. marts på baggrund af TV2's 
"Moskeerne bag sløret”. 


Siden da har der været forskellige 
protester mod denne kollektive afstraf- 
felse af muslimer i Aarhus. De lokale 
foreninger i Gellerup indkaldte til dia- 
logmøde hvor 700 deltog— borgmeste- 
ren og socialdemokraterne glimrede 
ved deres fravær. Og der er oprettet en 
facebook gruppe, "De ordinære”. 


HStopKollektivStrafAfMuslimer 


En gruppe unge med muslimsk bag- 
grund har brugt flere eftermiddage 
foran Aarhus Rådhus for at protestere 
mod borgmesterens diktat om at an- 
nullere stormoskéen. 





Af Konni Nørlem 

Socialistisk Arbejderavis har talt med 
to af de unge aktivister, Mariam Al-Jaal 
og Ahmad Ibrahim. 

Hvad tænker i om TV2's dokumen- 
tarserie "Moskeerne bag sløret”? 

Ahmad: "Jeg synes ikke dokumen- 
taren giver et fair billede af os. Der er 
nogle familier, der har problemer, men 
de har brug for hjælp fra kommunen 
eller brug for at få et job.” 

Mariam: "Serien får folk til at tro, at 
alle beboere i Gellerup er førtidspen- 
sionister og kontanthjælpsmodtagere, 
og at alle snyder staten, men det er jo 
ikke sådan, det er. 


Dialogmødet viste, at der er rigtigt 
mange hænder i Gellerup. Der var 
mange universitetsstuderende på mø- 
det, som er født og opvokset i Gellerup. 

Der var rigtigt mange, der fortalte, 
hvor de arbejder. Der var også lærere 
og pædagoger. Så serien giver hverken 
et fair billede af islam eller af Gellerup. 

Sådan som vi har lært at lave do- 


kumentar, så skal man se tingene fra 
flere sider. En troværdig dokumentar 
bør have flere kilder og ikke kun is- 
lamkritiske kilder. Dokumentar-serien 
er utroværdig for man ser det kun fra 
én side af.” 


Hvad synes Iom borgmesterens reak- 
tion på TV2s serie? 

Mariam: "Jeg forstår godt, at po- 
litikere er frustrerede over nogle af 
udtalelserne i dokumentaren, men 
at jeg skal stå til ansvar for noget, jeg 
hverken har sagt eller gjort, at en hel 
befolkningsgruppe skal straffes for no- 
get, nogle enkelte har sagt, det forstår 
jegikke. Det er jo uretfærdigt. Man må 
tage fat ide personer, som er kommet 
med udtalelserne. 

Nu har man snakket om at bygge 
en stormoské i to årtier, jeg ved ikke 
hvordan det kan være at et 4 timers 
program lige pludselig kan smide 2 
årtiers dialog væk. Byrådspolitikerne 
annullerede stor-moskeen uden at 
søge dialog med os.” 

Hvilke aktiviteter laver I for at blive 
hørt? 

Ahmad: "Vi laver forskellige aktioner 
og sender beskeder til politikerne. Vi 
har haft et møde med gruppeforman- 
den i den socialdemokratiske byråds- 


gruppe, men vi arbejder videre på at 
få et møde med selve borgmesteren, 
det er jo ham, der bestemmer mest i 
Aarhus.” 


Mariam: "Vi har siddet flere efter- 
middage foran Rådhuset med et stort 
skilt, hvor der står: 

Jeg elsker alle mine medborgere. 

Jeg bestemmer over min egen krop. 

Jeg tier ikke hvis der er vold. 


HStopKollektivStrafAfMuslimer 
Vilod plakaten sige alt. Mange af dem, 
der gik forbi, gav os 'thumbs up, og vi 
fik besøg af flere byrådspolitikere. Men 
vi afventer stadigvæk et møde med 
borgmesteren.” 


Hvilke ønsker har I for fremtiden? 

Ahmad: "Vi vil gerne have at mo- 
skeen bliver bygget, der vil også være 
lektieklub og bibliotek.” 

Mariam: "Vi ønsker at moskeen 
bliver bygget. At vi engang får lige så 
meget ret til at praktisere vores religion 
ien moské, som jøder har ret til at gøre 
det i en synagoge og kristne i en kirke. 
At vi står på lige fod med de andre. Vi 
er normale muslimer, der gerne vil 
praktisere vores religion, uden at det 
strider mod den danske lovgivning.” 

19. marts: Flygtninge er velkomne 


I Odense markeredes FN's dag mod racisme 19. marts 
med en demonstration under overskriften: "Flygtninge 
er velkomne”. 





Af Jens Andersen, foto: øverst Odense rhansen4&mac.com, nederst th Kø- 
benhavn Dan Stenberg, Schou Robles, nederst tv Wien Linkswende/flickr 


Initiativet til demonstrationen var taget af Racismefri 
By -— Odense for mangfoldighed, og blev bakket op af 
18 små og store organisationer. Demonstrationen gik 


gennem byen og endte på rådhuset, hvor der var taler, 
musik og dans. 

I rådhussalen var der opstillet boder fra forskellige 
hjælpeorganisationer, partier og kulturforeninger, som 
støttede op om arrangementet. De mange boder skabte 
et forum for debat og organisering, og organisationerne 
fik god mulighed for at præsentere deres holdninger og 
aktiviteter. 

Dagen blev også markeret i København og en række 
andre storbyer i Europa og enkelte andre steder. 

Danmark vil 
bombe i Syrien 


Et flertal i Folketinget har besluttet at Danmark fra 
midten af 2016 skal bombe og indsætte soldater i Syrien. 

Af Jens Andersen 


Danmark er en del af en USA-ledet gruppe af 60 lande, 
der siger, de bekæmper Islamisk Stat. Indtil nu har F-16-fly 
fra Danmark udelukkende bombet i Irak, men fra somme- 
ren 2016 udvides dette til også at omfatte Syrien. 

Samtidig bliver det danske personel næsten fordoblet, til 
400, bl.a. med 60 soldater fra Frømandskorpset og Jæger- 
korpset. Specialstyrkerne skal angiveligt træne, uddanne 
og vejlede irakiske styrker til at bekæmpe Islamisk Stat. 


Danmark har selv skabt problemet 
Efter at Danmark og andre koalitionslande invaderede Irak 
i 2003, svækkedes den irakiske centralmagt. 

I løbet af besættelsen opbyggede koalitionen ikke en 
bæredygtig irakisk statsmagt, men støttede korrupte rege- 
ringer, og besværliggjorde opbygning af fagforeninger, som 
ellers kunne have været med til at kæmpe mod korruption. 

I det magttomrum af kaos og korruption, som besæt- 
terne efterlod, da de trak sig ud af Irak, blomstrede Islamisk 
Stat. 


Assad slår flest syrere ihjel 

Selvom man i danske medier mest hører om Islamisk Stats 
spektakulære mord, så er det vigtigt at huske at Assads 
tropper slår langt flere ihjel. 

Syrian Network for Human Rights vurderer, at regerings- 
tropperne slog 12.044 civile ihjel sidste år, hvor ISIS "kun” 
slog 1.366 civile ihjel. Til sammenligning slog russiske 
bomber 570 civile ihjel på kun tre måneder sidste år. 


Imperialistisk rivalisering 
Rusland bomber ikke kun Islamisk Stat, men alle grupper 
der kemper mod Assad, da Putin har et godt forhold til As- 
sad, og ville være sikret indflydelse i Syrien hvis han vandt. 
Saudi-Arabien har støttet islamistiske oprørsgrupper i 
Syrien for at øge deres indflydelse i landet, og den USA- 
ledede koalition bomber Islamisk Stat for at sikre den 
irakiske regerings kontrol med den irakiske olie og for 
indirekte at aflaste oppositionsstyrkerne og dermed øge 
presset på Assad. 


Stop krigene - træk de danske tropper hjem 

Krigen handler meget lidt om Islamisk Stat og den syriske 
befolkning, men rigtigt meget om magt og indflydelse i 
den krigshærgede region. 


Derfor siger vi: Stop de imperialistiske krige i Mel- 
lemøsten - Træk de danske tropper hjem! 


Flygtningenes lidelser bliver vores 


Hårdt medtagede flygtninge bliver afvist 
og sendt tilbage til en uvis skæbne i bl.a. 
Tyrkiet. Druknede børn, uhyrlige forhold 
ihjemsendelseslejrene, familier, der hol- 
des adskilt. Håbløshed og nedværdigelse. 





Af Jesper Juul Mikkelsen 


Det er, hvad flygtninge bliver modtaget 
med, når de kommer til Europa. Europas 
ledere ønsker at sende et signal af umen- 
neskelighed. Men det er et signal, der ikke 
kun går ud til flygtningene — det er et signal 
til os alle. 


34 asylstramninger 

Den danske regeringens 34 asylstramnin- 
ger lægger sig i forlængelse af den brutale 
behandling af flygtninge og går kort sagt 
ud på følgende: Strengere straffe og mere 
kontrol, dårligere boliger, frihedsberøvelse 


og flere udvisninger, færre rettigheder, øget 
egenbetaling og ikke mindst fattigdom. 

Livet skal gøres så hårdt som muligt for 
flygtninge og ikke-vestlige indvandrere. 
Men regeringen stopper ikke her. 


Fattigdomsreform 

Med den nye kontanthjælpsreform ram- 
mes mere end 30.000 voksne og 34.000 
børn. Det betyder, at mange risikerer at 
gå fra hus og hjem. Det betyder også, at 
i forvejen marginaliserede børn vil få det 
endnu sværere. Denne gruppe af syge og 
fattige kommer tættere på kanten, og de- 
sperationen øges. 


Undergravelse af mindstelønnen 
Integrationsuddannelse er et "nyt red- 
skab til virksomhederne”, som Dansk 
Industri kalder det. 
Med dette redskab kan virksomheder i 


to år ansætte flygtninge til elevløn, som 
på industriens område starter på 67 kr. i 
timen og dernæst stiger til 76 kr. I begge 
år modtager virksomheden en bonus på 
20.000 kr. fra staten. Det er en statsstøttet 
krigserklæring mod mindstelønnen, som i 
dag er ca. 110 kr. (i mange fag højere). 


Vores alles frygt og usikkerhed 

Hvis du er på kontanthjælp eller flygtning, 
er frygten og usikkerheden nærværende 
hele tiden. Men for større dele af arbej- 
derklassen bliver usikkerhed og fattigdom 
også en del af fremtiden. 

Den dehumanisering, som flygtninge 
udsættes for, skal vi opfatte som en ad- 
varsel. At vore magthavere er parate til at 
skubbe flygtninge tilbage i havet viser os 
deres kynisme. 

Den umenneskelighed, de udviser ved 
Europas grænser, afspilles i en langsom- 


mere form internt i Europa. Her er velfærd, 
løn og arbejdsforhold under angreb. Euro- 
pas ledere sender os i øjeblikket et signal 
om et mere brutalt klassesamfund. 


Anti-racister og velfærdskampen 
Solidaritet er det eneste, som kan gøre os 
stærke nok til at ændre på fremtiden og 
kræve, at de rige skal betale. For der er 
penge nok! 

76 milliarder i aktieoverskud i 2015. De 
vil bruge 35 milliarder til kampfly. Der er 
mindst 130 milliarder i skattely. Og de 49 
rigeste familier har i dag en privat formue 
på over 500 milliarder kr. 

Derfor er solidaritet mellem arbejdere 
og muslimer, mellem kontanthjælpsmod- 
tagere og flygtninge alfa og omega. Vi skal 
skabe solidaritet for at overkomme split- 
telsen og få håbet tilbage. 

Hvordan forholder socialister sig, når 
undertrykte begår overgreb på andre 
undertrykte? 


Af Bo Nielsen, foto: Mette Kramer Kristensen 


En forudsætning for at kunne forholde 
sig tilsamfundsproblemer som krimina- 
litet, vold og sexisme er at kunne udpege 
joroj ellers rele Rn 

Det kunne SF's formand Pia Olsen- 
Dyhr ikke. Hun gik lige i fælden. 

Debatten har raset i kølvandet på de 
dybt forkastelige seksuelle overgreb på 
kvinder nytårsaften i Koln. Politikere har 
kappedes om at kapitalisere på allerede 
eksisterende had og fordomme om flygt- 
ninge og immigranter. 

SF-formanden sagde, at der i ind- 
vandrermiljøer "er … et syn på danske 
kvinder som letsindige, hvis de går alene 
i byen. Og det er ikke acceptabelt i et 
samfund, hvor vi hylder, at alle skal være 
ikon TE 

Hun konkluderede, at "venstrefløjen 
har svigtet i debatten om overgreb og 
kvindeundertrykkelse” — og sågar at "vi 
har været bange for at blive kaldt raci- 
ster”! 

Et sådant ekko af den racistiske høj- 
mrs alvy koner ssel deler rarere Nolo] seer duer 
med vold og kvindehad. 

Og der er særdeles god grund til at 
frygte at ende på hold med racister. Ra- 
cisme er de herskende klassers værktøj 
til at splitte arbejderklassen og til at 
dehumanisere 'de andre'. 

IDA oase ESS TEE ea o Dred on bb Se 
blind for klasser. Langt de fleste volds- 
mænd er selv undertrykte. 

Dette fritager ingen fra personligt 
ansvar, men det tvinger os til at se på 
de strukturer, der er med til at påvirke 
holdninger, valg og handlinger. 


Klassesamfundet 

Den mest basale struktur er, at vi leveri et 
klassesamfund. Det betyder for det store 
USE ETS Re TS AN ler SR ANES te 


sælge deres arbejdskraft for at overleve. 

Når man sælger sin arbejdskraft har 
man ingen — eller meget lidt — kontrol 
med, hvordan den anvendes. 

Fraværet af kontrol — individuelt og 
kollektivt — er grundlaget for det, Marx 
kaldte fremmedgørelse. 

At Danmark har en af verdens højeste 
selvmordsrater, er et hjerteskærende ud- 
(no oe en Es horses tar aan esr seler 
i'verdens lykkeligste land”, hvor 440.000 
SNE EINE DTISE 

Lad os se mere på 'det fremmedgjorte 
menneske'. 


Fremmedgørelse 

Fremmedgørelse forsøges oftest forklaret 
som noget sjæleligt eller på anden måde 
individuelt. Men der er meget mere i det. 

Karl Marx viste en sammenhæng 
mellem det personligt oplevede, fru- 
strationerne og de samfundsmæssige 
(ordets KTS No NS NANA 

Det kapitalistiske samfund gør os frem- 
mede over for vores arbejde, hinanden 
og naturen, fordi vi er tvunget til at sælge 
AO KEE TE or TOR GES TEE 

Isarol okser NE Nols] Te ls AS oR aar T OR Ten 
Arbejde skaber også vores relationer og 
sociale miljø. 

Isarel laser Re AO ERNA SENSE DE Te 
(rose osrs ole STER RAD DET TIE ANES OS TE 
der meget af tiden er meningsløst, stres- 
sende og nedslidende for at skaffe mad 
på bordet og betale regningerne. 

Vi har som lønarbejdere kun ringe 
indsigt i, og ingen økonomisk og demo- 
kratisk kontrol over det, vi producerer. 
Den magt følger ejerskabet til produkti- 
onsmidlerne. 

Vi er også fremmedgjorte over for alt 
det, vi hele tiden får at vide, vi mangler 
og behøver som forbrugere på markedet. 

Det frie marked er en illusion — arbej- 
(ofres ESKE EINER BT ER El] 
at forbruge. "Den ene bori en rønne, den 
anden i et palads, og arbejderen har byg- 
get begge,” noterer Marx. 

Kapitalismen skaber altså et kunstigt 


behov for noget, som både er os fremmed 
og uopnåeligt. 


Tingsliggørelse 

Vores fremmedgjorte position i produk- 
tionen gør os også fremmede overfor 
hinanden — som kolleger, eller bredere, 
som klassefæller. Vi tingsliggøres for 
hinanden. 

Ligesom mennesker købes og sælges 
som arbejdskraft, bliver menneskelige 
relationer også præget af en 'noget for 
noget'-tankegang og 'hvad, det er værd”. 

Brudar Nar irer SKAN ONE STONE 
med karakterer, jobevne, tests osv. 

Reklamer og medier lærer os at vur- 
dere kvinder ud fra deres kropsmål eller 
bedrifter i sengen. Ja, den intime men- 
liked Eat RDS EIK SEN SEENDE REE 
der kan købes. 

"Fremmedgørelsen af mennesket og af 
faktisk alle de forhold, hvori mennesket 
står til sig selv, er først virkeliggjort og 
udtrykt i det forhold, mennesket står i til 
andre mennesker,” skriver Marx. 


Værdiløs utilfredshed 

Når vi er ligeså fremmede for hinanden, 
som vi er fremmede over for vores ar- 
bejde, bliver vold og overgreb den un- 
dertryktes måde at sparke videre nedad. 

Marxisten Ernest Mandel har formu- 
leret det sådan: 

"Et samfund, der er indstillet på syste- 
matisk at skabe frustrationer af denne 
art frembringer de resultater, der dagligt 
refereres i dagbladenes meddelelser 
om forbrydelser. Et samfund, der avler 
værdiløs utilfredshed, vil også avle alle 
mulige asociale forsøg på at få afløb for 
denne utilfredshed.” 


Fælles kamp som 
kriminalitetsbekæmpelse 
Borgerskabet hader, når vi siger, at deter 
samfundets skyld. Men det er det. 

(OFA etab Eb OKSER SER TON LEE 
keres sorte lov og orden-politik til noget. 
Vi kan til gengæld bruge solidaritet og 
elle es yo 


ERE REE REE, ae een 
>» vw vz 


i ma 
"S9- — 
FIN 


Når arbejderklassen er i kamp, i perio- 
der med mange store strejker og besæt- 
INS eres barer Ser SNO IDRE l TS RER I OT 3 
kriminaliteten. 

I sådanne historiske situationer opstår 
de objektive muligheder for at se hinan- 
den som forbundne kar, et klassefælles- 
skab og mennesker som værdi i sig selv. 

Vi kan se det på den egyptiske revolu- 
tion i 2011, hvor muslimer slog beskyt- 
tende ring om de koptisk kristnes kirker, 
og de kristne gjorde det samme for mus- 
limer, så begge kunne bede i fred. 

Arbejdere og unge bekæmpede aktivt 
voldtægter og seksuelle krænkelser mod 
kvinder, da politiet som led i forsøget 
på at knække revolutionen begyndte at 
foretage systematiske 'jomfru-tests' på 
kvinder. 

Solidariteten på Tahrir-pladsen var så 
stærk, at forskellige grupper dannede 
fælles forsvarsværker for at beskytte hin- 
anden og revolutionen mod politiet og 
kontrarevolutionære bøller. 

Mange mistede livet i forsvaret for folk, 
de ikke kendte, men havde et klassefæl- 
lesskab med. 


Fælles kamp mod undertrykkelse 
Klassesamfundet betyder altså på den 
ene side, at undertrykkelse i form af for- 
domme og overgreb stammer fra selve 
kapitalismen og fra de tanker og ideer, 
den skaber. 

Men det betyder også, at der ligger 
enorme potentialer for at komme pro- 
blemerne til livs foran os ien kommende 
socialistisk revolution. 

Socialister skal hverken bortforklare 
eller undskylde undertryktes overgreb 
mod andre undertrykte. 

Men vi skal forkaste individuelle forkla- 
ansksSerSISEE ES DE ES EOS akter rs] at 

Og vi skal forkaste mediers og magt- 
haveres forsøg på at sætte forskellige 
undertrykte grupper op mod hinanden. 

I stedet skal vi pege på, at kun når 
forskellige undertrykte grupper slås sam- 
men, kan verden forandres. 





Dennis Kristensen: 


Kvindekamp er en opgave for 
den samlede fagbevægelse 


FOA holdt deres eget arrangement 
på kvindernes internationale kamp- 
dag, 8. marts. Socialistisk Arbejdera- 
vis har talt med Dennis Kristensen, 
formand for FOA, om fagbevægelse 
og kvindekamp. 





Af Anna Wolf 


Hvad var baggrunden for jeres 8. 
marts-arrangement her i 2016? 

Vores opgaver som fagbevægelse ta- 
ger afsæt i arbejdsmarkedet og hvad, 
der støder op til dette: arbejdsliv og 
arbejdsdag. 

Skulle jeg prøve at give et bud på, 
hvad der er den største udfordring i 
dag i forhold til arbejdsmarkedet og 
ligestilling, så er det, at vi har fået 
udviklet et arbejdsmarked, der er så 
stærkt kønsopdelt. 

Vi har det sådan, lidt populært sagt, 
at mændene arbejder med døde ting 
i den private sektor, og kvinderne 
arbejder med mennesker i den of- 
fentlige sektor. 

Med billedet af sådan et arbejds- 
marked i tankerne, hvordan synes du, 
at kampen for ligestilling ser ud i dag? 

Jeg synes, at en del af kvindekam- 
pen er gået over i en elitær diskus- 
sion; højtuddannede kvinders lidt 
intellektualiserende diskussion for/ 
imod feminisme. Jeg tænker, at det, vi 
kan se som det konkrete udslag af det 
kønsopdelte arbejdsmarked, er meget 
mere jordnært. 


Særligt arbejdsmarked 

Det handler om, at kvinder ikke får 
det samme i løn, som mænd gør — for 
arbejde af samme værdi, som det hed- 
der i ligestillingsloven. Det handler 
om, at kvinder er deltidsansatte, og 
mænd er fuldtidsansatte, og at en hel 
del af kvinderne ikke kan få fuldtids- 
job i den offentlige sektor. 

At vi har udviklet et helt særligt 
arbejdsmarked i den offentlige sektor 
for kvinder, der gør, at deltid heller 
ikke betragtes på lige fod med fuldtid. 
For eksempel får man først overar- 
bejdsbetaling, når man er oppe på 
den ugentlige arbejdstidsnorm, hvor 
alle andre får den fra første dag. 

Vi kan se at kvinder får mindre i 
pensionsindbetaling, fordi de ikke får 
den samme løn som mænd ogikke får 
pension af de samme løndele. Tre ud 
af fire danskere, der kun har folkepen- 
sion at leve for, er kvinder. 

Det kan ses med barselsorloven, at 
selv om det ser bedre ud på det brede 
arbejdsmarked, så er det stadigvæk 
kvinder, der tager den største del. 

Det større barselsfravær bliver også 
brugt som argument for, at kvinders 
arbejdskraft-værdi er mindre. 

Så der er stadigvæk masser af ting 
tilbage, som handler om at ligestille 
kønnene på arbejdsmarkedet og i 
honoreringen for arbejdsindsatsen. 


Ligelønsdagsorden 


Udover at adressere problemerne 8. 


marts, hvilken rolle kan FOA eller fag- 
bevægelsen generelt spille fremover? Er 
der nogen planer for handling? 

I FOA har vi en ligelønsdagsorden, 
som er bredere end bare det med 
timeløn. Men forudsætningen for at 
kunne få den dagsorden til for alvor 
at slå igennem er, at vi får skabt bred 
forståelse for, at det er et fælles an- 
liggende — en fælles opgave for den 
samlede fagbevægelse. 

Vi havde en stor opblusning i li- 
gelønskampen i 70'erne, vi var selv i 
ligelønskonflikt i 2008, men når det 
handler om solidaritet mellem klassi- 
ske mandefag og kvindefag — ikke bare 
når man står skulder ved skulder, men 
når man skal vurdere arbejdsværdi 
på tværs af sektorer og fag — så er der 
stadigikke den opbakning, som burde 
være der. 

Og så handler det om at få sat det 
her på dagsordenen, få det gjorttilen 
sag, som vi alle sammen taler om og 
bakker op om. 


Solidaritet 

Du nævner solidaritet, som er cen- 
tralt for ligestillingen. Mener du, at 
fagbevægelsen generelt tager de her 
spørgsmål alvorligt nok? 

Jeg synes, at det er gået ned ad bak- 
ke i nogle år. Når du siger solidaritet, 
så er det jo i virkeligheden det, der har 
stået bag alle gennembruddene for 
lønmodtagerne. Om det handler om 





arbejdstidslængde, om at hæve løn- 
ninger, at få uddannelse eller pension. 

Det slog først for alvor igennem og 
gav resultater, når vi skabte den fælles 
bevægelse, hvor forskellige faggrup- 
per støtter op om hinanden, og deter 
den situation, vi skal have genskabt. 

Det er først, når vi for alvor gør det, 
at der er mulighed for at få lagt det 
pres på både private og offentlige 
arbejdsgivere, der skal til for, at vi får 
taget nogle yderligere hop i forhold 
til lige vilkår for mænd og kvinder 
på både det private og det offentlige 
arbejdsmarked — og på tværs af dem. 

Så det er også et spørgsmål om klas- 
sekampen generelt? 

Det erjo i høj grad et spørgsmål om, 
at de, der har deres på det tørre — og 
sådan er det jo med solidaritet — er 
parate til at sige, at andre også skal få 
deres på det tørre, og det er vi nødt til 
at være med til. 

Sådan har det altid været, når nogle 
grupper skal have et ekstra løft. Så er 
forudsætningen, at andre grupper 
kan se, at det er sgu ikke rimeligt; det 
er ikke rimeligt, at nogle grupper har 
dårligere tryghed i job end andre. 
Så det er i høj grad et spørgsmål om 
at få mobiliseret fagbevægelsen på 
ligestillingsspørgsmålet og alle de 
variationer, der er inden for det. 

Regeringens mål: 
Uddanne færre 


Universiteterne bliver i disse dage, ligesom resten 
af den offentlige sektor, angrebet af den borgerlige 
regering. 








Af Sigurd Sejer Skov, billede: Marxistisk Studerende/Facebook 


Uddannelsesområdet vil blive ramt af en bespa- 
relse på ca. 3,3 mia., og for første gang idanmarks- 
historien har vi en regering, som har et decideret 
mål om at uddanne færre mennesker. 

Det er det største angreb på uddannelsesområdet 
i mands minde. 


Besparelser på RUC 

På Roskilde Universitet skærer man også i budget- 
terne, og det begynder at kunne mærkes hos de 
studerende. 


Regeringens besparelser har stået på længe, men 
er nu blevet intensiveret. Tidligere har regeringens 
hårde sparekrav til universiteterne betydet, at RUC 
ilang tid har haft en besparelse på 2 % om året af 
det samlede budget. Det har selvfølgelig haft en 
negativ effekt på uddannelses kvalitet, men de nye 
besparelser vil kunne mærkes langt mere. 


Hvad betyder besparelserne? 

Frem mod 2019 skal budgettet skæres med mi- 
nimum 110 mio. kr., eller hvad der svarer til en 
ottendedel af RUC's samlede budget. 

Man vil bl.a. hente ca. 28 mio. ved nedskæringer 
i bygningsmassen, hvilket betyder, at RUC simpelt- 
hen får færre lokaler til undervisning og admini- 
strativt arbejde. 


Det betyder også, at de studerende mister deres 
basishuse et semester tidligere. Hvor man før havde 
basishusene til og med 3. semester, har man nu kun 
et basishus til og med 2. semester. 

10,5 mio. skal hentes ved indkøb til institutionen 
og hele 94,5 mio. ved fyringer — såkaldt frivillige 
fratrædelser og ansættelsesstop. 


Frem mod 2019 vil RUC miste i alt 80 ansatte, hvor 
af 50 kommer fra det administrative personale og 30 
fra det videnskabelige personale. Ydermere betyder 
det, at det bliver sværere at få en ph.d. Og at flere af 
de specifikke uddannelser enten lukkes eller lægges 
sammen med andre. 


Studenterkampen 

Grundet de store offentlige besparelser var de stu- 
derende på gaden 9. marts for at vise utilfredsheden. 

Demonstrationen var organiseret af SAF (De Stu- 
derenes Aktivistforening), som stod i spidsen for en 
lille, men stemningsfuld og oprørsk demonstration, 
som pegede i retning af fortsat kamp. 

Gruppen af demonstrerende studerende fra RUC 
mødtes med vrede KUA-studerende og gik sam- 
men til Velfærdsalliancens demonstration ved KLs 
hovedkvarter. 

Demonstrationen var vigtig, fordi det var før- 
ste gang i lang tid, at de universitetsstuderende 
selvstændigt var på gaden og formåede at binde 
studenterkampen sammen med den bredere kamp 
mod velfærdsangrebene. 

Velfærdsprotesterne 2006-7 


For små ti år siden var an- 
satte, studerende og bru- 
gere også på gaderne for at 
forsvare velfærden. Det blev 
startskuddet til to år med 
strejker, demonstrationer 
og manifestationer, som 
omfattede titusindvis af 
mennesker. 





Af Poul Erik Kristensen og Jørn Ander- 
sen, foto: 17. maj 2006 


Alene den 17. maj 2006 
var mere end 110.000 fagligt 
aktive og studerende samlet 
tildemonstrationer for at vise 
regering og Folketing, at de 
ville forsvare velfærden. 

Det var ikke bare den stør- 
ste demonstration i 20 år, 
det var også den allerstørste 
demonstration nogensinde 
uden for arbejdstid. 


Velfærds-"reformer” 
Baggrunden var to ting: Det 
ene var, at Fogh-regeringen 
var igang med at køre fagtop- 
pen ud på et sidespor. Fogh 
ville bevise, at han ikke var 
afhængig af fagtoppen. 

Bl.a. derfor havde FOA lan- 
ceret en kampagne under pa- 
rolerne "Flere hænder — Mere 
i løn”. Kampagnen leverede 
i høj grad det ideologiske 
bagtæppe for protesterne, 
og FOAs skilte med parolerne 
sås overalt, både lokalt ogide 
store demonstrationer. 

Den anden, mere konkrete 
baggrund var, at den davæ- 
rende VK-regering i 2003 
nedsatte en velfærdskom- 
mission, som skulle barsle 
med en række reformer. 

Udspillet kom i 2005 og 
bestod af 43 konkrete for- 
slag. Blandt andet forslag 
om en gradvis udfasning af 


efterlønnen, nedsættelse af 
dagpengeperioden til 2 %- år, 
afskaffelse af det sjette SU-år, 
og øget brugerbetaling. 

Dagen efter fulgte de stu- 
derende trop, med besæt- 
telser af universiteterne i 
Aarhus og København. 

Trods den store aktivitet på 
gulvplan lykkedes det for de 
socialdemokratiske ledere i 
fagbevægelsen og partiet at 
stoppe aktiviteterne. 

De faglige topledere øn- 
skede hverken en politisk 
storstrejke eller masseak- 
tioner styret fra neden. De 
ønskede kun en markering, 
der kunne styrke deres for- 
handlingsposition over for 
regeringen. 

Deres magt ligger netop 
i klassesamarbejdet og for- 
handlingen med arbejdsgi- 
verne. Fagbevægelsens top 
ønskede ikke at gå længere 
efter 17. maj. 


Kommunal strejkebevæ- 
gelse 

Men blot få måneder senere 
var der gang i gaden igen. 

I forbindelse med kom- 
munale budgetter opstod der 
er en reel strejke-bevægelse i 
flere kommuner. 

Kernen i disse kampe var 
primært forældre og pæda- 
goger, som havde udsigt til 
voldsomme nedskæringer. 
Aktiviteterne var i udgangs- 
punktet mod kommunerne, 
men hurtigt fik retorikken en 
anden lyd — og protesterne 
blev direkte adresseret til 
Anders Foghs regering. 

Protesterne viste, at det var 
muligt at presse politikerne 
fra neden. Men det mest 
iøjnefaldende træk ved pro- 
test- og strejkebevægelsen 

var at protesten, initiativet, 
organiseringen og dynamik- 
ken kom nedefra. 

Forældreblokaderne blev 
den faktor, som rykkede 
stemningen. 

Et nyt skridt blev taget i 
bevægelsen, da andre fag- 
grupper begyndte at gå med: 
Socialrådgiverne gik i første 
omgang med en enkelt dag. 
Social- og sundhedsassisten- 
ter ansat inden for ældreom- 
rådet gik med, og da lærerne 
og efterfølgende elever på 
en del folkeskoler gik med, 
var bevægelsen for alvor i 
offensiven. 

I efteråret 2007 var der 
således strejker, demon- 
strationer og aktioner i bl.a. 
København, Århus, Odense, 
Aalborg, Esbjerg, Herning, 
Silkeborg, Viborg, Randers 
og Tønder. 


Hjemmeplejen 

I sommeren 2007 kom turen 
så til hjemmeplejen, hvor 
manglen på ”varme hænder” 
skabte utilfredshed. 

Sosu-assistenterne og so- 
su-hjælperne i Holstebro gik 
i strejke for højere løn. Nu 
havde de længe nok hørt om 
manglen på "varme hænder”, 
om hvor god dansk økonomi 
var, og om hvilket enormt 
stort arbejde de udførte i 
dagligdagen. I løbet af nogle 
få dage spredte strejken til de 
fleste større byer. 

I flere kommuner lykkedes 
det sosu'erne at opnå pæne 
lønforhøjelser, enten som 
engangsbeløb eller som va- 
rige tillæg. 


Hvad kom der ud af be- 
vægelsen? 
Velfærdsprotesterne i 2006-7 


Jå pi 





(og de mange lokale bud- 
getkampe fra 2004-8) var et 
konkret modsvar til dem, 
der sagde, at "danske arbej- 
dere vil ikke protestere eller 
strejke”. Alligevel er de næ- 
sten glemt i dag. 

Omkring 100.000 menne- 
sker demonstrerede 3 gange 
inden for 18 måneder mod 
Foghs velfærds-angreb — 
suppleret af mange strejker. 
Så "Velfærdsprotesterne” er 
en vigtig del af nyere danske 
klassekamps historie. 

Og vigtigere: Det lykkedes, 
takket være "velfærds-prote- 
sterne”, ikke Fogh-regeringen 
at gennemføre et mere gene- 
relt angreb på arbejderklas- 
sen i Danmark. 


Socialistiske balladema- 
gere 

Ja, han angreb flygtninge, 
studerende og andre grupper 
med mindre samfundsmæs- 
sig kampkraft. Men kun i 
ringe grad arbejderklassen. 

En lille illustration: Op til 
demonstrationerne ved fol- 
ketingets åbning i oktober 
2006 sagde Fogh, at det bare 
var "socialistiske balladema- 
gere”. Det blev af rådgivere 
kaldt "et tegn på, at Fogh er 
frustreret” og "en stor kom- 
munikationsbommert”. 

En del af de op mod 100.000 
demonstranter tog det som et 
hæderstegn og mødte op 
med klistermærker på tøjet 
med "Socialistisk ballade- 
mager”. 


Kontanthjælpsloftet 
er overgreb på 
sagesløse 


Socialistisk Arbejderavis har interviewet 
Ulla Curdt-Christiansen og Claus Jansson 
fra Bekæmp Fattigdom NU, omkring kon- 
tanthjælpsloftet. 





Af Jens Andersen 


Kan I give et par korte eksempler på, hvad 
kontanthjælpsloftet betyder konkret? 

Ulla: Ja, helt konkret kan jeg jo starte med 
at fortælle om mig selv. Da loftet blev lanceret 
i oktober gik jeg fuldkommen i panik og strøg 
ud og fandt den første den bedste til at leje 
mine to teenageres værelser. Så siden 1/11 
har vi alle tre boet, stuvet sammen i stuen. 


Angst og fortvivlelse 

Det har mildt sagt været belastende! Indtil 
videre er jeg en af de få, der har taget så 
drastisk et skridt, men det er tydeligt at høre 
rundt omkring, at det kun er begyndelsen. 
Folk snakker om campingvogne, forældres 
kælderværelser med videre. 

En anden helt håndgribelig konsekvens er 
den enorme angst, der har bredt sig blandt 
alle de syge, der bliver ramt. Inde i de grupper 
driver fortvivlelsen, angsten og selvmordstan- 
kerne ned ad væggene.” 


Hvor mange bliver ramt? 

Claus:"Tjanuar 2016 er der 29.916 jobparate 
og 77.799, der ikke kan varetage et job, som 
vil blive berørt af loven. På samme tidspunkt 
er der 4.291 på integrationsydelse og 41.889 
på uddannelseshjælp, som også er berørt af 
loven. 70 pct. af dem som rammes af bespa- 
relserne er kvinder.” 

Hvad mener i om kontanthjælpsloftet? 

Claus: "Besparelserne på tillægsydelserne 
tilen kontanthjælpsmodtager er, langt hen ad 
vejen, at sidestille med overgreb på sagesløse. 

Op imod 75 pct. af dem, der rammes af kon- 
tanthjælpsloftet, erikke jobparate, hvorfor de 
ikke har en mulighed for at agere på udsigten 
til at blive straffet. 


Protester 

Når det kommer til kravet om 225 timers 
ustøttet ordinær beskæftigelse i en 12 må- 
neders periode, så er det en diskriminering 
af mennesker med handicap, da der i denne 
del af loven ikke tages højde for den enkeltes 
arbejdsevne. 

Det overlades til kommunernes skøn og er 
dermed en tilsidesættelse af retssikkerheden 
for mennesker med handicap, kroniske lidel- 
ser eller andre komplekse problemstillinger, 
der medfører reduceret eller fraværende 
arbejdsevne.” 


Kommer der protester mod det? 

Claus: "Ja der kommer flere events og 
landsdækkende aktiviteter, dog er vores sid- 
ste happening foran Christiansborg ved 2. 
behandlingen i torsdags (den 15. marts) på 
nuværende tidspunkt den sidste planlagte. 
Vi er dog fortrøstningsfulde med hensyn til 
flere happenings og demoer, som vi uden 
tvivl vil få udtænkt og konkretiseret på bl.a. 
vores stormøde.” 


Næste stormøde i Bekæmp Fattig- 
dom NU er søndag den 3. april kl 


13-16, Mølle Allé 26, 2500 Valby (i 
BJMFs lokaler). 





"De tillidsvalgte ved godt, a 

Vi har talt med Jan Hoby, en af initiativta- 
gerne til Velfærdsalliance-DK, om hvor- 
dan det går med aktiviteterne frem mod 
98 demonstrationer i 98 kommuner” 
12.maj. 





Af Jørn Andersen, foto: velfærdsalliance.dk 


Siden vi interviewede Jan i sidste nummer 
af Socialistisk Arbejderavis, har Velfærds- 
alliance-DK arrangeret demonstrationer i 
København og Aalborg og stormøde for til- 
lidsvalgte i København. Vi spurgte, hvordan 
de var gået? 

Jan: Begge protester var en stor succes, 
taget i betragtning at det var opvarmnings- 
demonstrationer. 2800 deltog i København 
og 300 deltog i Aalborg. 

Stormødet for tillidsvalgte I Københavns 
kommune overgik alle forventninger. Der 
var 1080 deltagere. Stemningen var elek- 
trisk og med en kampvilje, der ikke er set 


siden 2008. De tillidsvalgte ved godt, at det 
er alvor. 

Hvordan ser det ud uden for København? 

Jan: Det begynder så småt at tage form. 
Flere og flere tilslutter sig £Velfærdsallian- 
ceDK-men alt afhænger af, at fagforenin- 
ger og sociale bevægelser ude i de 98 kom- 
muner begynder at organisere og involvere 
kommunernes ansatte, borgere og brugere. 


Krisen har været hård ved bevægel- 
sen 

Men jeg er optimistisk. Man skal huske 
på, at finanskrisen har været hård ved 
fagbevægelsen, venstrefløjen og de sociale 
bevægelser. 

Situationen svarer til en person, der har 
været i sygesengen i meget lang tid. Ved- 
kommende rejser sig ikke bare og løber 
en halv-marathon. Men jeg tror, vi ser, at 
flere kommuner kommer på landkortet, i 
forhold til demonstrationer den 12. maj, 


midt i april måned. 

Vi har 10 kommuner på nuværende 
tidspunkt, der vil afholde demonstration 
den 12. maj. 

I skriver på hjemmesiden, at Velfærdsal- 
liancen ikke kun er for fagforeninger. Hvem 
er det henvendt til? 

Jan:Forældreorganisationer og Bekæmp 
fattigdom NU-initiativet, samt en række 
andre sociale bevægelser. Så alle kan være 
med. Uanset om du er en beboerforening 
eller brugergruppe. Vi håber også, at elev- 
og studenterbevægelsen vil tilslutte sig. 

Så studerende, der oplever kæmpe- 
nedskæringer, kan tilmelde sig via deres 
studenterråd eller en aktionsgruppe? 

Jan: Ja! Det eneste, vi håber og opfordrer 
til, er, at man påtager sig at opbygge det 
kommunale oprør i den kommune, man 
lever, arbejder og studerer i. 

Vi ønsker ikke at være mange på papiret. 
Vi ønsker at være mange i handling. Vi øn- 


sker at koordinere på landsplan, med fælles 
demonstration den 12. maj. 


Byg oprøret fra neden 

Men det vigtigste er at opbygge det kom- 
munale oprør fra neden. Alt for mange 
initiativer har på papiret mange bag sig. 
Men ikke i handling. Så man skal ikke være 
med af navn, men af gavn! 

Hvis +Kommunaltoprør skal give mening 
og gøre en forskel, skal det ske synkronise- 
ret i alle 98 kommuner den 12.maij. 

Er der noget, du vil tilføje? 

Jan: Jeg vil blot sige, at vi kommer til at 
se budgetaktiviteter og kampe i alle kom- 
muner, hvis omprioriteringsbidraget bliver 
til virkelighed. 

Men det er meget bedre at tage kampen, 
før skaden er sket. Det vil også give styrke 
til budgetaktiviteter til oktober og frem. 

Jan Hoby er næstformand i LFS (Lands- 
foreningen for Socialpædagoger) 


Ålle på gaden 12. maj 


Hvis man ønsker at sætte en stopper for den aso- 
ciale politik fra Christiansborg har udsigterne 
ikke været så gode meget længe, som de er nu. 


Velfærdsalliancen — som har mange fagforenin- 
ger i ryggen — ønsker at bygge modstand lokalt, på 
arbejdspladserne, blandt studerende, brugere af 
velfærden, i alle 98 kommuner. Målet er at gøre 
"almindelige mennesker” aktive, og ifølge initia- 
tivtagerne er alle grupper velkomne. 


Da sidste nr. af Socialistisk Arbejderavis udkom 
midt i februar havde 20 organisationer tilsluttet sig 
Velfærdsalliancen. En måned senere er tallet 59. 

Der er annonceret 12. maj demonstrationer i 10 
kommuner - og flere er på vej. 

Velfærdsprotesterne i 2006-7 stoppede VKO- 
regeringens nedskæringer. Velfærdsalliancen har 
potentiale til at gøre det samme. 

Velfærdsalliancen og 12. maj demonstrationer- 
ne bør være det næste fokus for socialister. Vi må 
være med til at sørge for at der bliver sat handling 
bag ideerne, og til at hive flere i aktivitet. 

Derfor: diskuter Velfærdsalliancen der hvor 


du er. Kræv at din arbejdsplads, skole, studie/ 
fagforening eller lignende støtter op. Og forbind 
jer med andre i jeres område der er aktive — se en 
liste på Velfærdsalliancens hjemmeside. Eller lav 
jeres egne aktiviteter. 


En chance for at sparke liv i fagbevægelsen 
Mange steder holdes den faglige skanse i live af, 
undskyld udtrykket, folk op i alderen. 

Det er ofte folk, der har oplevet, at fagbevægel- 
sen engang kunne mere, end den har kunnet de 
seneste år. Derfor holder de fast. 

Men mobiliseringen frem til 12. maj er også en 
chance for at trække yngre folk med i aktiviteterne. 

Den yngre generation er vokset op med ned- 
skæringer på folkeskolen, tekniske skoler, videre- 
gående uddannelser og i det offentlige. Mange af 
dem har en ophobet vrede over disse evindelige 
nedskæringer. 

Men de har sjældent oplevet fagbevægelsen som 
den kraft, der stoppede disse angreb. Og derfor er 
kun få af dem en aktiv del af af bevægelsen. 

Mobiliseringen til 12. maj er en chance for at 
puste mere bevægelse i fagbevægelsen. Brug den! 


12. maj: 98 demonsbraliener 
(98 kommuner 


Velfærdsalliancen vil starte et kommunalt oprør mod regeringens 
omprioriteringsbidrag, som betyder kommunale nedskæringer 
for 7 mia. kr. fra 2017-2019 — en sønderbombning af velfærden. 

Initiativet er taget af 14 fagforeninger, men støttes af et hurtigt 
stigende antal fagforeninger og andre grupper som fx Bekæmp Fat- 
tigdom NU. 

Velfærdsalliancen har indtil nu holdt to demonstrationer og et 
møde for tillidsvalgte. Næste aktiviteter bliver et alternativt kom- 
munalt topmøde 5. april. 


Dette er altsammen opvarmning til 12. maj, hvor målet er demon- 
strationer i hver eneste kommune mod nedskæringerne. 


Du kan holde dig orienteret om kommende aktiviteter osv. ved 
at finde Velfærdsalliance-DK på facebook eller besøge velfaerdsal- 
liance.dk 


Find info om byer der planlægger 12. maj demonstrationer, og 
hvordan du kan være med til at opstarte en 12. maj gruppe på vel- 
faerdsalliance.dk/lokal-aktivitet-12-maj 

Download løbesedler og plakater på velfaerdsalliance.dk/down- 
load — deltag i underskriftsindsamlingen på Velfærdsalliancens 
hjemmeside. 

Svagheden i det globale økono- 
miske opsving har bekræftet 
marxisters analyse af krisen i 
2008. 





Af Joseph Choonara 


Det er nogle gange svært at 
huske en tid, hvor verdensøko- 
nomien ikke bugtede gennem 
en stagnations nedtrykthed eller 
balancerede på kanten til en eller 
anden ny katastrofe. 

For seks år siden skrev jeg en 
artikel til Socialist Review med 
titlen "Krisen: Ovre eller lige be- 
gyndt?” Heldigvis landede jeg på 
"lige begyndt”-siden og beskrev 
det meget hypede opsving med tre 
ord: Svagt, skrøbeligt og usikkert. 

Svagheden var en følge af, at 
krisen i 2008 ikke havde ødelagt 
eller afskrevet tilstrækkelig uren- 
tabel kapital eller nedskrevet nok 
gæld til at sikre en stærk stigning 
i profitabiliteten. Skrøbeligheden 
kom fra den oppustede finansielle 
sektor, som truede med at sprede 
ethvert nyt tegn på krise til hele 
systemet. Usikkerheden var en 
følge af de statslige indgreb, der 
hjalp med til at sætte en bund 
under krisen uden at løse de 
problemer, kapitalismen havde 
påført sig selv. 

Andre marxister, heriblandt 
Michael Roberts, Andrew Kliman, 
Guglielmo Carchedi og afdøde 
Chris Harman, præsenterede et 
lignende billede. Selvfølgelig har 
vi ikke ramt plet med alt. Hvis 
marxistisk politisk økonomi gav 
os perfekt økonomisk fremtids- 
udsyn, ville den revolutionære 
venstrefløj være langt bedre fi- 
nansieret, end den er. Imidlertid 
har argumenterne vist sig be- 
mærkelsesværdigt modstands- 
dygtige i forhold til mainstream- 
økonomernes — og faktisk mange 
marxister, der afviste den slags 
analyser, vi foretog. 

Tænk på opsvingets svaghed. 
Som Roberts påpeger, ser den 
amerikanske økonomi meget syg 
ud; dens symptomer omfatter 
"faldende output i fremstillingsin- 
dustrien, svækkede forventninger 
i erhvervslivet og ordrer på kapi- 
talgoder samt faldende indtjening 
ivirksomhederne”. Den Europæi- 
ske Union (EU) kæmper stadig for 
at vise noget som helst tegn på 
vitalitet. Den japanske økonomi 
skrumper. 


Svagheden 

Svagheden i de udviklede økono- 
mier skulle modvirkes af styrken 
hos de store økonomier i det 
globale Syd, især Kina. Som John 
McFarlane, formand for Barclays, 
for nylig udtrykte det: "De seneste 
år har vist en to-delt verden, hvor 





Dynamikken 


verdensøkonomien 





de nye markeder og de olierige 
lande er de gode, og den udviklede 
verden er stadig ved at komme sig 
efter den globale finanskrise.” 

I virkeligheden slap Kina ikke 
for krisen, og landet er nu blevet 
en kilde til ustabilitet. Kinas vækst 
før krisen var baseret på intens 
udbytning, ekstraordinært høje 
investeringer og produktion til 
eksport. Efterhånden som disse 
markeder begyndte at tørre ud, 
reagerede den kinesiske stat 
ved at bruge kredit til at holde 
investerings-vanviddet gående. 

Resultatet blev fanget af Finan- 
cial Times' Martin Wolf: "Som re- 
aktion på finanskrisen i 2008, har 
Kina tilskyndet til en enorm stig- 
ning i gælds-drevne investeringer 
for at udligne svækkelsen i den 
eksterne efterspørgsel. Men den 
underliggende vækst iøkonomien 
var aftagende. Som følge heraf er 
'det øgede kapital-output-forhold 
' — den kapital, der er nødvendig 
for at generere yderligere indtæg- 
ter — nogenlunde fordoblet siden 
begyndelsen af 2000'erne … Meget 
af denne investering vil sandsyn- 
ligvis være underskudsgivende. 
Hvis det er tilfældet, vil den gæld, 
der er forbundet med den, også 
være usund. ” 

Karl Marx ville kalde dette en 
overakkumulationskrise — for 
meget investering jagter en be- 
grænset pulje profit. 


Den kinesiske afmatning har 
øget presset på andre økonomier, 
som f.eks. Brasilien, der i de se- 
nere år har omstillet deres øko- 
nomier til at forsyne det kinesiske 
opsving med råvarer. Oveni disse 
problemer kommer den saudiske 
regerings beslutning om at under- 
byde skiferolie- og gasindustrien i 
USA ved hjælp af billig olie. 

I første omgang hjalp det de 
økonomier, der importerer energi, 
men nu skaber det forstyrrelser 
ved at skade eksportører som 
Rusland, Venezuela og Nigeria. 


Skrøbeligheden 

Den anden faktor jeg identifi- 
cerede, finansiel skrøbelighed, 
sikrer, at hver ny bølge af panik 
bliver transmitteret globalt og 
forstærket. 

Se f.eks. omvæltningerne på 
aktiemarkederne verden over de 
seneste måneder, og især den 
aktieflugt fra europæiske banker, 
der er fanget mellem virkningen af 
negative renter og usikkerhed om 
kvaliteten af lånene i deres bøger. 

Som Wolf udtrykker det: "Ban- 
kerne … er fortsat det svage led i 
kæden — de er selv skrøbelige og 
de er i stand til at generere skrø- 
belighed omkring sig.” 


Usikkerheden 
Så er der det tredje aspekt af den 
igangværende krise, usikkerheden 


om helbredelse. De statslige inter- 
ventioner, der hjalp med at holde 
økonomien i gang i kølvandet på 
recessionen, var ikke blot direkte 
indgreb for at redde fallerede virk- 
somheder. De omfattede også fi- 
nansielle foranstaltninger fra cen- 
tralbankerne, såsom kvantitative 
lempelser (penge-udpumpning; 
ovs.) og ultra-lave eller negative 
renter. 

Disse foranstaltninger havde til 
formål at sikre en strøm af udlån 
til virksomhederne og derved 
øge produktionen. Men i en si- 
tuation med svækket profitabilitet 
kom dette ikke til at ske. I stedet 
blev pengene enten gemt væk af 
bankerne eller kanaliseret over 
i finansielle investeringer, ofte 
højtydende, risikofyldte investe- 
ringer og ofte i det globale Syd. 

Nu, hvor USA lukker for de 
kvantitative lempelser og be- 
gynder at hæve renten, er disse 
strømme begyndt at gå den an- 
den vej. Selv Kina, der i mange år 
sugede kapital til sig, er i dag ved 
at se finansiel udstrømning, der 
tegner sig for næsten 59 milliarder 
dollars af de 735 milliarder dollars, 
der forlod de nye markeder i 2015. 

En ny global recession er ikke 
uundgåelig i 2016, men bare det, 
at vi kan sige det på et tidspunkt, 
hvor kapitalismen endnu ikke har 
rystet skaden fra den foregående 
af sig, er en anklage mod et råd- 


dent system. 


Oversat fra Socialist Review nr. 
411, marts 2016. 





International Socialism 149 
International 
Socialism er det 
teoretiske tidsskrift 
for vores britiske 
søsterorganisation, 
Socialist Workers 
Party. 
I forhold til de 
spørgsmål, der presser sig på for 
venstrefløjen i Danmark, indehol- 
der nr. 149 især tre vigtige artikler: 
Anne Alexanders: ISIS, imperialism 
and the war in Syria gennemhuller 
alle centrale argumenter for vestlig 
intervention, og Alex Callinicos': 
Resisting the long war analyserer, 
hvordan vestlige landes befolknin- 
ger over lang tid er blevet vænnet 
til at acceptere imperialistiske 
krige. 
Jane Hardys: Radical economics, 
Marxist economics and Marx's 
economics, diskuterer fremher- 
skende ideer om økonomi på ven- 
strefløjen, før og efter krisen. 
Ud over disse tre, er Mark Thomas' 
analyse af Jeremy Corbyns succes 
både interessant i sig selv, men 
også i forhold til at forstå Bernie 
Sanders” succes i USA. 

Et AfD-rally mod asylansøgere oktober 2015 (Pic: Flickr / Metropolico.org) 


Et gennembrud for et nyt parti, 
der har opfordret til at skyde 
flygtninge og forbyde de fleste 
skilsmisser, sendte en advarsel 
fra Tyskland sidste søndag. 





Dave Sewell 


Partiet "Alternativ for Tyskland” 
(AfD) blev det næststørste parti 
med 24 procent af stemmerne 
ved det første valg, det stillede op 
til i den østlige delstat Sachsen- 
Anhalt. Staten har haft nogle af de 





AFD blev stiftet i 2013 som et 
højre-populistisk protestparti. 
I dag er partiet i en magtkamp, 
hvor store dele af partiet er kon- 
trolleret af en fascistisk fløj. 





Af Jørn Andersen 


Alternative fur Detschland, 
AfD, blev stiftet af tyske erhvervs- 
folk og økonomer i foråret 2013. 
Dets mærkesager var dengang: 
Stop for hjælp til kriselandene i 
Sydeuropa, opløsning af euro- 
samarbejdet og genindførelse af 
D-marken. 


Allerede fra starten var der folk 
fra den yderste højrefløj i AfD, 
men profilen var dengang mest et 
nyliberalistisk, højre-populistisk 
protestparti. Det er ved at ændres. 

Der er i øjeblikket en fløjkamp 
mellem partiformand Petrys fløj, 
der står for den gamle linje, og en 
fascistisk fløj. 

AfDideøstlige delstaterThurin- 


værste angreb på flygtninge i en 
bølge af racistisk vold i Tyskland. 

I de andre to vestlige stater, hvor 
der blev afholdt valg, kom AfD på 
tredjepladsen med 15 procent 
i Baden-Wurttemberg og 12,6 
procent i Rheinland-Pfalz. 

Valget var et kæmpe-nederlag 
for kansler Angela Merkels kon- 
servative CDU-parti og har været 
meget omtalt som en folkeafstem- 
ning om hendes politik med at 
modtage flygtninge. 

Men i Baden-Wirttemberg blev 


Hvem er AfD? 


gen, Brandenburg og Sachsen- 
Anhalt er allerede under fuld 
kontrol af den fascistiske fløj. 


Gade-mobiliseringerne er et 
andet udtryk for den fascistiske 
fløjs styrke. AfD har formået at 
få adskillige tusinder på gaden 
mod asylpolitik, mod Merkel, for 
lukkede grænser. 


Fra nyliberal til 
social-national 

Samtidig er politikken ændret. 
AfD er langt mindre nyliberal og 
langt mere social-national. Man 
ønsker fx ikke længere at sænke 
mindstelønnen, men i stedet at 
forsvare den. 

Men først og fremmest er par- 
tiet blevet langt mere racistisk og 
anti-flygtninge. Formand Petry 
(fra den "bløde” fløj!) udtalte fx 
i januar, at politiet bør bruge 
skydevåben mod migranter, der 
forsøger at krydse grænsen. 

Risikoen for endnu et fascistisk 





De Grønne, som førte kampagne 
til støtte for flygtninge og Merkel, 
det største parti i en hel delstat for 
første gang. 

Mens venstrepartiet Die Linke 
fik over 16 procent i Sachsen- 
Anhalt, var dette en tilbagegang 
fra det sidste valg i 2011. 

Marion Wegscheider fra den so- 
cialistiske gruppe Marx21 sagde til 
Socialist Worker: "AfD er et meget 
farligt parti på grund af alle de 
tilbagestående foranstaltninger, 
som det ønsker at indføre. Dets 


parti i Central-Europa med mas- 
seopbakning — som le Pens Front 
National i Frankrig — er en advar- 
sel, der skal tages alvorligt. 


Det kræver en langt stærkere 
politisk skarphed, end venstre- 
fløjspartiet Die Linke hidtil har 
evnet. Og det kræver, at der mobi- 
liseres langt mere fokuseret mod 
AFD — fra venstrefløjen, fagfor- 
eninger, studenterbevægelse osv. 


Det er nogen begyndt at indse. 
Repræsentanter for en bred vifte 
af netop den type organisationer 
har kort efter valget dannet for- 
bundet "Stå op imod racisme” — og 
indkaldt til en aktions-konference 
23.-24. april. 


Se mere på aufstehen-gegen- 
rassismus.de — og følg med på 
socialister.dk, hvor vi vil følge 
udviklingen. 


Berlin-afdeling har netop stemt 
for at forbyde hijab i skoler og på 
universiteter. 

"De siger, det er for at afskrække 
muslimer fra at komme til Tysk- 
land og opmuntre dem, der er her, 
til at forlade landet.” 

Marion tilføjede: "Deres syn 
på kvinder er skræmmende. De 
ønsker, at alle kvinder skal have 
mindst tre børn for at 'sikre den 
fortsatte eksistens af det tyske 
folk'. De angriber feminisme og 
hvad de kalder 'den overdrevne 
fremhævelse af ikke-heterosek- 
suelle mennesker'.” 

"Og de proklamerer offentligt, 
at de ville skyde flygtninge for at 
forhindre dem i at krydse vores 
grænser.” 


Establishment 

AfD hævder også fejlagtigt at 
være anti-establishment. Marion 
siger: "En meningsmåling viste, at 
over 70 procent af AfD-vælgerne 
stemte på dem for at'straffe de an- 
dre parter" eller 'give mainstream- 
politikerne en lærestreg ”.” 

Merkel er ikke nogen ven af 
flygtninge — hun tog en taktisk 
beslutning om at acceptere flygt- 
ninge sidste år. Men siden da har 
hun været blandt dem, der pres- 
ser hårdest på for at indgå rådne 
aftaler med Tyrkiet om at lukke 
EU's ydre grænser. 

Dette har legitimeret et racistisk 
tilbageslag, næret delvist af bit- 
terhed over økonomien. Arbejds- 
løsheden i Sachsen-Anhalt ligger 
på 10,8 procent. 

Marion sagde: "Det tyske sy- 
stem er dybt racistisk og eksklu- 
derende og har altid været det 
— og dette er kombineret med 
økonomisk desperation.” 


Ud af dette fremstår AfD nu som 
en alvorlig trussel. 

AFD giver også politisk dække 
til, at racister kan demonstrere 
på gaderne. I en hidtil uset mo- 
bilisering sidste lørdag marche- 
rede omkring 3.000 tilhængere 
af nazistiske grupper gennem 
hovedstaden Berlin. 

AfD selv afholdt march med 
5.000 mennesker i november, og 
islamofobiske grupper som Pe- 
gida har foretaget store og til tider 
voldelige aktioner. 

Der har været nogle mod-pro- 
tester mod disse marcher og 
demonstrationer mod AfD, noget 
aktivister er ivrige efter at bygge 
videre på. 

Marion sagde: "AfD er kataly- 
satorer — de støtter ikke åbenlyst 
disse tiltag, men deres budskab 
tilskynder dem.” 

Socialdemokrater (SPD) og 
De Grønne er allerede i kaoalitio- 
ner med CDU. Sachsen-Anhalts 
konservative ministerpræsident, 
Reiner Haseloff, opfordrer nu til 
en stor koalition af de tre. "De- 
mokraterne i midten må nu stå 
sammen,” sagde han. 

Men den racistiske højrefløj 
stoppes ikke ved at klamre sig til 
den'midte', der fodrer den. Oppo- 
sitionelle massebevægelser giver 
mere håb. 

Arbejdere i Tyskland har haft 
fem gange flere strejker sidste år 
end året før, og almindelige men- 
nesker har organiseret sig i stort 
tal for at byde flygtninge velkom- 
men og støtte dem. 


Oversat fra Socialist Worker 
(UK) nr. 2494, 14. marts 2016. 

Kampen om de elektroniske bagdøre 


Socialistisk Arbejderavis har talt 
med Peter Kofod, som er aktivist 
i kampen mod elektronisk over- 
vågning. 





Af Jens Andersen, foto: Chris Potter, flickr.com 


Siden 2001 har vestlige stater 
gennem forskellige anti-terror- 
pakker øget overvågningen af 
befolkningen i en hidtil uhørt 
grad. Hvor omfattende er overvåg- 
ningen af os i dag? 

Peter Kofod: Så godt som total. 
Vi ved fra Snowden-dokumenter, 
attilgangen er "Collect It All”, hvil- 
ket vil sige, at målet er at eliminere 
alt privatliv mellem mennesker, 
der benytter sig af elektronisk 
kommunikation, globalt. 

Det betyder ikke, at der sid- 
der en fyr med hovedtelefoner 
og lytter til alle telefonsamtaler 
eller læser alle e-mails, men det 
betyder, at alt hvad privatperso- 
ner foretager sig bliver registreret, 
logget, analyseret, gemt. 

Det vi har bygget op i den "frie, 
demokratiske” verden, er en 100% 
totalitær maskine, som bare ven- 
ter på, at nøglen bliver drejet — så 
er det game over for frihedsret- 
tigheder, demokrati og alt det, 
vi lader som om, vi står for som 
samfund. 








Windows-computere har en ind- 
bygget bagdør, som det ameri- 
kanske sikkerhedsvæsen NSA kan 
kigge ind ad, og FBI kræver nu, at 
Apple indbygger noget tilsvarende. 
Hvad er dit syn på kampen mellem 
FBI og Apple? 

Peter: Den kamp er ekstremt 
principiel. Det FBI kræver er, 
at Apple saboterer deres 
egne produkters sik- 
kerhed. Hvis man kan 
tvinge Apple til den 
slags, er der ikke 
meget håb for 
at an- 


dre/ 
mindre 
firmaer 
vil kunne stå 

imod i fremtiden. 

Det er ikke nyt at Apple, Micro- 
soft osv. bliver forsøgt presset/ 
bestukket/truet til at deltage i 
overvågningen —men det er første 
gang, at én af dem seriøst stritter 
imod. 


DF: Men han har jo ikke noget på 


Hvad kan man selv 
gøre for at sikre sig lidt 
privatliv? 

Peter: Det er absurd, 
at det er kommet så 
vidt. Men sand- 
heden er, 
at 





med mindre man 
vil løbe ud i skoven og leve 
som eneboer, er den eneste 

måde, man kan tilkæmpe sig lidt 

privatliv, ved at lære at bruge 

krypteringsværktøjer. 

Det er naturligvis skidt. Men 
det gode er, at de i de senere år 
er blevet uendeligt meget nem- 
mere at lære den slags. Et godt 


ka 


sted 
at 
Starte 
er, at instal- 
lere "Signal” på 
sin smartphone, så 
man kan sende SMS'er og 
ringe, uden at storebror kigger 
med. 
På www.cryptoguide.dk kan 
man — ganske gratis — gå skrid- 
tene videre og lære sig selv at 
kryptere e-mails, filer, chats — og 
lære at surfe anonymt på net- 
tet. 


Individuelle løsninger kan vel 
kun i begrænset omfang dæmme 
op for overvågningen, men er der 


























over- 
hovedet 
mulighed 
for fælles kamp? 
Peter: Præcis. Selv 
at beskytte sig er en slags 
selvforsvar, som er strengt 
nødvendig, fordi tingene er som 
de er. Der skal fælles kamp til, for 
at få kastet grus i maskineriet. 

Det vil naturligvis sige at få valgt 
(og fravalgt!) nogle politikere, at få 
gennemført nogle lovændringer 
(det er for eksempel absurd at 
grundlovens privatlivsbeskyttelse 
ikke gælder på internettet). 

Men løsningen er i sidste ende 
teknisk: Udviklingen efter Snow- 
den har vist, at når forbrugere 
KRÆVER, at firmaer tager proble- 
matikken alvorligt, kan tingene 
gå ret hurtigt. For at tage Apple 
igen: de er gået fra at være en vil- 
lig partner i NSA-overvågningen, 
til at sætte stort set alt ind på at 
bekæmpe den. 





Thulesen Dahls og Dansk Folkepar- 
tis mange velfærdsløfter er histo- 
rien om kejserens nye klæder. 





Af Lars Henrik Carlskov 


Eeks. lovede partileder Thulesen Dahl 
sidste år over for Politiko.dk: ”Når det 
handler om reformer, går det meget ofte 
ud på at skære ned i folks ydelser — i før- 
tidspensionen, kontanthjælpen, dagpen- 
gene og så videre. Og der vil vi bare gøre 
det helt krystalklart, at vi ikke er med på 
at skære i folks ydelser.” 

Og før folketingsvalget svarede han i 
DR's partilederrunde "nej” til spørgsmå- 
let, om der "skulle indføres et loft/skæres 
i kontanthjælpen?” 

I DR's kandidattest skrev han, at "den 
økonomiske gevinst ved at arbejde skal 
være større, men ikke ved at sænke kon- 
tanthjælpen.” 

[lodret modstrid dermed har Dansk Fol- 
keparti stemt for det kontanthjælpsloft, 
der ifølge Danske Handicaporganisatio- 
ner rammer 14.000 handicappede, som 
Rådet for Socialt Udsatte advarer om 
fører til flere fattige og hjemløse, og som 
Red Barnet påpeger rammer børn hårdt. 


Ældre får kniven 

Også ældre rammes brutalt af Dansk 
Folkepartis sparekniv. Politiken Research 
viste således sidste år, at partiet i 57 ud af 
66 kommuner har stemt for nedskæringer 
i udgifterne til ældre. 

Dansk Folkeparti stemte også for sene- 
ste kommuneaftale, hvor et milliardbeløb 
til de ældre blev sløjfet, samt seneste 
finanslov med dens gaveregn over de 
rigeste boligejere, milliardærarvinger 
og lavere afgift på luksusbiler og sendte 
regningen til bl.a. de arbejdsløse. 

Trods talrige advarsler fra bl.a. Ældre 
Sagen støttede partiet den lavere bolig- 
ydelse, der ville ramme af 150.000-175.000 
af de fattigste pensionister med op til 
8.000 kr. om året. Først efter en større 
shitstorm på bl.a. de sociale medier trak 
partiet iland og krævede nyforhandlinger 
med endnu uvist resultat. 

Under folketingsvalgkampen kaldte 
næstformand Søren Espersen kravet om 
0,8 % vækst i den offentlige sektor ”ufra- 
vigeligt. Vi skalikke ind i diskussioner, om 
det er 0,5 eller 0,6 procent.” 

Efterfølgende stemte Dansk Folkeparti 
for finanslovens vækst på blot 0,3 %, der 
betyder voldsomme velfærdsbesparelser 
på bl.a. børne- og ældreområdet. 


Løftebrud står i kø 

Det gælder også partiets støtte til om- 
prioriteringsbidraget, hvorkommunerne 
skal spare 1 %i2017-2019.Thulesen Dahl 
forsikrede i 2010 over for Jyllands-Posten, 
at partiet ”under ingen omstændigheder 
kan støtte reformer, der skærer i efterløn- 
nen eller sænker dagpengeperioden”. 

Året efter var hans parti med til at 
halvere dagpengeperioden, fordoble 
genoptjeningstiden og afskaffe efterløn- 
nen. Partiet deltog også i den seneste 
dagpengeaftale, hvor f.eks. nyuddannede 
arbejdsløse mister 1881 kr. pr. måned. 

Ikke så mærkeligt, at partiet har fået 
penge af bankerne og Mærsk. 

Det er blot endnu et borgerligt nedskæ- 
ringsparti, hvis racisme er nyttig for den 
herskende klasses del-og-hersk-politik 
om at splitte arbejderklassen efter etni- 
ske skillelinjer for at undgå modstand 
mod deres angreb på velfærd og løn- og 
arbejdsforhold. 





Omkring 80.000 demonstrerede alene i Paris (Foto: Sihame Assbague) 





De unge I Frankrig siger til regeringen: 





Den parisiske studerende Gael 
Braibant rapporterer fra de enor- 
me protester mod centrum-ven- 
stre regeringens ondsindede nye 
arbejdslov. 


Francois Hollandes socialde- 
mokratiske regering har presset 
nyliberalismen længere end no- 
gen højrefløjs-regering. Dens nye 
arbejdslov følger arbejdsgivernes 
krav og giver dem mere magt end 
nogensinde. 

Loven virker på tre områder. Den 
vil gøre det lettere at fyre arbejdere. 
Den vil øge arbejdstiden ved at 
fjerne overtidsbetalingen. 


Og den vil tillade aftaler på ar- 
bejdspladsen, der tilsidesætter de 
love og nationale aftaler, der beskyt- 
ter arbejdernes rettigheder. 

Det var således i et råb af raseri, 
at de unge marcherede i gaderne 
sidste onsdag (9. marts) og krævede 
reformen skrottet. Omkring 80.000 
protesterede i Paris og 500.000 i hele 
Frankrig. Dette enorme antal er det 
højeste for alle protester, siden Hol- 
lande blev valgt i 2012. 


Når modstanden mod denne re- 
form er startet på universiteterne, 
skyldes det, at de unge er bekymre- 
de for deres fremtid. De studerende 
idag er arbejdere i morgen. 

Omkring 25 procent af unge kan- 
didater er arbejdsløse, stigende til 
50 procent i kolonierne og ii fattigere 
områder. 

De unge forstår, at de er målet for 
regeringens angreb. Loven vil for- 
ringe deres adgang til stabile jobs og 
medføre livslang usikkerhed. 

Demonstrationernes succes er 
endnu mere bemærkelsesværdig, 
fordi de to vigtigste fagforenings-le- 
delser ikke opfordrede til strejker og 


SKRUB AF 


er ved at blive overhalet. Selvorgani- 
serede delegationer fra universiteter 
tog føringen på demonstrationen. 


Beslutninger 

På universiteterne tager de stude- 
rende beslutninger om kampen 
på forsamlinger for alle, med flere 
hundrede studerende. 

Indtil sidste uge havde omkring 
50 af disse havde fundet sted, 11 af 
dem med mere end 300 studerende. 
Ud af dem kommer mobiliserings- 
komiteer, hvor alle studerende, der 
vil, kan deltage i at føre beslutnin- 
gerne ud i livet. 

Vi ønsker at se studerende tage 
kontrol over den daglige udvikling 
af bevægelsen og tage den ud af 
hænderne på de bureaukratiske 
ungdomsorganisationer. 


Selv-organisering er også afgø- 
rende for at udvide bevægelsen og 
udvikle den. 

Denne bevægelse kan kun forstås 
isammenhængmed en institutionel 
krise for Den franske Republik. 

Efter angrebene i Paris sidste no- 
vember skyndte regeringen sig at 
indføre en undtagelsestilstand, der 
fjerner borgerlige frihedsrettigheder 
og demokratiske rettigheder. 

Den tog racistiske initiativer, som 
fx at fratage fransk statsborgerskab 
fra personer, der er dømt for terro- 
risme. Den har ydmyget muslimer 
med aggressive ransagninger og 
voldelige angreb på steder, hvor 
folk beder. 

For nylig har regeringen lukket 
"Junglen” i Calais efter pres fra orga- 
nisationer på den yderste højrefløj. 


Valls, skrub af! 


Blandt de unge er der en reel afvis- 
ning af den nuværende regering. 
Det blev vist gennem kampen 


mod bygningen af en ny lufthavn 
ved Notre Dame des Landes i det 
vestlige Frankrig. Den sidste de- 
monstration dér samlede 40.000 
mennesker. 


Dette har direkte forbindelse 
til regeringen gennem Jean-Marc 
Ayrault, den nuværende udenrigs- 
minister og tidligere premiermi- 
nister, som er en af lufthavnens- 
projektets initiativtagere. 

Den næste demonstration mod 
arbejdsloven er planlagt til at finde 
sted på torsdag i denne uge. 

De unge ønsker ikke at stoppe ved 
at slå reformen tilbage. Vi ønsker at 
slippe af med Manuel Valls, Hol- 
landes premierminister, der pres- 
ser på for at gennemføre reformen. 
Vores politiske perspektiv er: "Valls, 
skrub af!” 


Oversat fra Socialist Worker (UK) 
nr. 2495, 15. marts 2016 


Seneste: Protesterne 
vokser 

Torsdag den 17. marts var der 
endnu større demonstrationer 
end ugen i forvejen. 


Trods brutale angreb fra politiet 
gik 150.000 på gaden. Der var 


flere studerende fra arbejder- 
kvartererne end tidligere. 


Flere universiteter er blevet 
besat, og studenter-forsamling- 
erne er blevet større. 

Læs den fulde rapport på so- 
cialister.dk/avis. 

Frankrig 
4 måneder efter 


Det står grelt til med demokratiske rettigheder i 
Frankrig, hvor Den franske Revolution i 1789 fødte 
det borgerlige demokrati under banneret: Frihed, 
Lighed og Broderskab. 





Af Lene Junker 


I november sidste år blev Frankrig ramt af et ter- 
rorangreb, som dræbte 130 tilfældige mennesker 
forskellige steder i Paris. Dagen efter blev der indført 
undtagelsestilstand. 


Undtagelsestilstanden forbyder mennesker at sam- 
les på offentlige pladser. Den giver politiet fri adgang 
til at foretage razziaer i private hjem, kontorer mv. Og 
den giver politiet ret til at tilbageholde folk i længere 
tid uden at blive stillet for en dommer. 

For nylig forlængede den franske regering undtagel- 
sestilstanden med endnu 3 måneder frem til 26. maj 
— støttet af et meget stort flertali Nationalforsamlingen 
(inkl. Venstrefronten!). 


Siden november har det franske politi foretaget 
mere end 3.000 husundersøgelser, tilbageholdt mere 
end 340 personer og holder fortsat 285 personer i 
husarrest. Alligevel er kun 40 personer blevet anklaget 
for medvirken til terrorisme. Ingen er endnu dømt. 

Undtagelsestilstanden har først og fremmest ramt 
Frankrigs etniske minoriteter, hvor størstedelen er 
muslimer, som har levet i Frankrig i mange genera- 
tioner. 


Mod højre 

Kort efter terrorangrebet fandt FN's Klimatopmøde, 
COP 21, sted i Paris. Undtagelsestilstanden forbød 
klima-aktivisterne at gennemføre de planlagte de- 
monstrationer. 


Som et ekko af den amerikanske præsident, George 
Bush, efter 11. september 2001, har den franske præsi- 
dent Hollande og hans regering siden november slået 
fast, at Frankrig er i krig mod Daesh (Islamisk Stat), og 
at de vil bruge alle midler for at vinde den krig. 

Den socialistiske præsident og hans regering er 
samtidig presset af stigende utilfredshed fra deres ker- 
nevælgere, som blev lovet bedre velfærd og jobs, men 
istedet fik større arbejdsløshed og sociale forringelser. 

Den utilfredshed lever især Front National, med Ma- 
rine le Pen i spidsen, højt på. De seneste regionalvalgi 
december gav stor tilbagegang for Socialistpartiet og 
en stor fremgang for Front Nationale. 

Præsident Hollande forsøger at fjerne fokus fra sine 
brudte valgløfter ved at tale Front Nationale efter 
munden og selv foreslå større beføjelser til politiet og 
for at fratage statsborgerskabet fra personer, som har 
dobbelt statsborgerskab. 


Selv om der er stor opbakning i den franske befolk- 
ning til undtagelsestilstanden, så er der også kritiske 
røster. De kommer fra advokater og menneskeret- 
tighedsgrupper mv. 


Krig mod terror 

Vesten har siden 2001 ført "Krig mod terror” med 
militær magt i Afghanistan, Mellemøsten og Afrika 
og med øget overvågning og større beføjelser til po- 
litiet på bekostning af befolkningernes demokratiske 
rettigheder i egne lande. Det har ikke formindsket 
terrortruslen, tværtimod. 

Det har heller ikke fremmet demokratiske værdier, 
som frihed, lighed og broderskab, tværtimod. Deri- 
mod har det skabt kaos og opløsning i Afghanistan, 
Mellemøsten og Afrika, og det har indskrænket de de- 
mokratiske rettigheder herhjemme og gjort muslimer 
til syndebukke for terrorismen verden over. 

I slutningen afjanuar var der demonstrationer mod 
undtagelsestilstanden mange steder i Frankrig. 

Det viser, at regeringen ikke er i stand til at hånd- 
hæve undtagelsestilstanden på alle måder. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 





Sanders: 


Taler for de undertrykte 


Sanders-bevægelsen taler sig, 
som Corbyn i England, ind i et 
internationalt stemningsskift, 
som gør anti-kapitalistiske og so- 
cialistiske argumenter populære. 





Af Charlie Lywood 


Sanders' budskaber, især hans 
fokus på økonomi og socialpolitik, 
appellerer bredt, især blandt unge 
ogiarbejderklassen. Fx er Sanders' 
kampagne næsten udelukkende 
finansieret af enkeltpersoners 
bidrag. 


Det gennemsnitlige bidrag til 
Sanders er ca. 150 kr. Inden for 
den sidste måned er der kommet 
294 millioner kr. ind. Det svarer 
til, at ca. 2 millioner mennesker 
har bidraget. 

Et fantastisk udgangspunkt for 
at genrejse en socialistisk venstre- 
fløji USA, som hviler på ungdom- 
men og arbejderklassen. 


ikke organisator 

Desværre er Sanders ikke én, der 
organiserer en bevægelse. Han 
er mere en leder af en bevægelse. 

Han søger at tale for de under- 
trykte, men er ikke en figur, som 
søger at skabe en kollektiv strategi. 
Og det er der brug for, når kapital- 
magten angriber ham. 

Specielt i en eventuel præsident- 
valgkamp og hvis han vinder og 
forsøger at gennemføre bare lidt 
af sit velfærdsprogram og bringe 
Wall Street under kontrol, vil man 
forsøge at smadre ham. 

Her er der brug for en modmagt, 
der er klar til at gå i aktion for at 
forsvare ham (og hans politik) gen- 
nem strejker, demonstrationer og 
besættelser. 

Sådan en organisering er der 
ikke. Og ved at stille op som De- 
mokraternes kandidat har han 
afskåret sig fra at have egne styr- 
ker. Men der er tegn på, at det kan 



















skabes alligevel. 


Opbakning 

Både i studenter- 
bevægelsen og i 
arbejderbevægel- 
sen er der mas- 
siv opbakning til 
Sanders' politik. 
Gratis undervis- 
ning og en stu- 
denter- 
løn ap- 
pellerer 
bredt til 
studenter- 
ne, og hans 
afvisning af 
Obamas han- 
delsaftale "Trans- 
Pacific Partnership” 
giver ham stor opbak- 
ning i arbejderklassen. 

Selv om Clinton har mange af de 
store fagforeninger på landsplan 
på sin side, kan man læse på 'La- 
bour for Bernie's hjemmeside, at 
der et hav af lokale fagforeninger, 
som står bag Sanders. 

"Det ville være svært at finde 
en lokal eller national politiker, 
som har støttet sager for den ar- 
bejdende familie, det arbejdende 
folk, 'the working poor' eller ret- 
færdighed på arbejdspladserne 
mere end senator Sanders,” sagde 
sygeplejerske Mar Cordes, med- 
lem af Vermonts Sygeplejeråd til 
Labour Notes. 


Støtte-demonstrationer 

Andre forsøger at organisere støt- 
te-demonstrationer for Sanders 
dér, hvor han stiller op. 

Blandt andet er der dannet en 
Movement for Bernie i 2015, da 
DNC nægtede Sanders-kampag- 
nen adgang til de stemmeberet- 
tiges database på grund af en 
over-entusiastisk Sanders-ansat, 
som hackede Clinton. 

Elan Axelback fra Socialist Alter- 


na- 
tive, 
en af ini- 
tiativtagerne til en 
demonstration i Boston, Massa- 
chusetts, på Super Tuesday, siger: 
"Demonstrationerne er mere 
fokuseret på lokale kampe. Der 
var talere fra American Postal 
Workers Union, Socialist Alterna- 
tive, Brookline Educators Union 
og Stop the West Roxbury Lateral 
Pipeline campaign.” 


Organiseret bevægelse 
Uden en organiseret bevægelse 
baseret på både arbejder- og stu- 
denter-bevægelsen kan de gode 
hensigter være forgæves. 

En bevægelse, der også kan 
række ud til de sorte og latinoer, 
som Sanders har svært ved at nå, 
og som er bevæbnet med sociali- 
stiske ideer. Og som også forstår, 
hvad han er oppe i mod — kapita- 
lens samlede magt. 

Opgaven for socialister i USA er 
at organisere sammen i kølvandet 
på Sanders-fænomenet. 


&Det er her det sker 


Møderne er åbne for alle inte- 
resserede. 

Møde-emnerne kan ændre sig i 
løbet af avisens udgivelsesperi- 
ode. Se de seneste opdateringer 
på socialister.dk/moeder 


København 

Mødes kl. 19.00 i Christians- 
havns Beboerhus, Dronningens- 
gade 34. Kontakt Anders, 3035 
4256, for mere info. 

Onsdag 30.3: Socialister og 
Velfærdsalliancen 

Torsdag 7.4: Socialistisk Ar- 
bejderavis - køb den, læs den, 
sælg den! 

Torsdag 14.4: Hvad er en revolu- 
tionær smågruppes opgave nu? 
Torsdag 21.4: Arbejdermagt - 


vores modsvar til kapitalismen 
Torsdag 28.4: Socialist på ar- 
bejdspladsen og i skolen 
Torsdag 12.5: Hvem er Inter- 
nationale Socialister og hvad 
arbejder vi for? 


Odense 

Mødes kl. 19.30 i Ungdoms- 
huset, Nørregade 60. Kontakt 
Jens, 2426 8023, for mere info. 
Torsdag 31.3: Bekæmp racis- 
men - forsvar velfærden 
Torsdag 7.4: Syrien - Imperialis- 
mens legeplads 

Torsdag 14.4: Fælles kamp for 
velfærd 

Torsdag 21.4: Studiekreds: 
Kasinokapitalisme 

Torsdag 28.4: Che Guevara og 
Malcolm X - Socialister og helte 


Fredag 29.4, om aftenen: So- 
cialt arrangement 

Torsdag 5.5: Fagbevægelsen 
i film. 

IS/U Odense på Face- 

book: facebook.com/ 
groups/703272553037371/ 


Midtjylland 
Kontakt Poul Erik, 2629 1341, 
for info om møder og aktiviteter. 


Århus 


Mødes kl. 19.30 i Studenternes 
Hus, lokale 2.2, Nordre Ring- 
gade 3. Kontakt Hans Erik, 6128 
9615, for mere info. 
Torsdag 31.3: Velfærdsalliancen 
- er et oprør på vej? 


Torsdag 14.4: Skraldekonflikten 
20 år efter 

Torsdag 28.4: Socialister og 
religion 

IS/U på facebook 


Socialistisk Arbejderavis: facebook.com/SocialistiskArbejderAvis 


o 
IS/ U p aA faceb ook: Internationale Socialister/ISU: facebook.com/groups/intsoc/ 

Alassepolitik I det amerikanske primærvalg 
Sanders angriber "den herskende klasse” 


Søndag den 6. marts 2016 blev 
dagen, hvor en amerikansk præ- 
sidentkandidat kaldte dem, der 
styrer USA, for "den herskende 
klasse”. 





Af Bo Nielsen 


Her er, hvad Bernie Sanders 
sagde på den amerikanske ny- 
hedskanal CNN: 

"Er det fantasi at sige, at vi skal 
sætte en stopper for det perverse 
niveau af ulighed i indkomst og 
velstand, hvor de 20 rigeste i dette 
land nu ejer mere end de nederste 
50 procent af befolkningen? 

Alt dét er muligvis fantasi for 
den herskende klasse og de store 
pengeinteresser i dette land. Jeg 
tror ikke, det er fantasi for arbej- 
derne i dette land, der arbejder 
flere timer for lavere lønninger, 
og som er trætte af establish- 
ment-politik og establishment- 
økonomi.” 


Hvem er den herskende 
klasse? 

Her er der i den grad noget, so- 
cialister kan tage med ud i dis- 
kussionerne med kolleger og 
skolekammerater: Hvem er den 
herskende klasse? 

"The 1 %” — "den ene pro- 
cent” — er i kraft af Occupy Wall 
Street-bevægelsen blevet en del 
af det globale venstrefløjs sprog 
de senere år. Men begrebet er 
også blevet kritiseret for at være 
for uklart, og for entydigt at pege 
på grådige finansspekulanter og 
banksektoren. 

Den herskende klasse er ikke 
kun finansspekulanterne på Wall 
Street. Det er heller ikke kun virk- 
somhedsejerne, kapitalisterne 
og de rige familier, hvor arvinger 
fødes ind i et liv med rigdom og 


Ej 
privilegier. 

Den herskende klasse er også 
Obama — og det er Hillary Clinton 
og magthavernes Demokratiske 
Parti. Det er dem, der deler in- 
teresser med og gennem stats- 
magten beskytter den nationale 
kapitalisme og status quo. 

Det er den ene grund til, at ud- 
talelsen her er så provokerende. 


Klassekamp 
Den anden er, at det er et klasse- 
kampsbudskab, der sætter almin- 
delige menneskers muligheder for 
en bedre tilværelse og fremtid op 
over for de riges og de magtfuldes 
system. 
Det kræver kamp fra neden at 
få reelle forbedringer igennem. 
Men hvor radikal er Bernie San- 





Heller ikke ved de republikanske primærvalg foregår tingene som planlagt. 
Den rabiate racist og mangemillionær Donald Trump splitter republikanerne 
endnu mere, end Sanders splitter demokraterne. 

Trump har fx beskyldt mexicanere generelt for at bringe narko og kriminali- 
tet til USA og for, at de er voldtægtsforbrydere. 

Heldigvis er der begyndt at komme større protester mod hans racistiske 
valgmøder. Enkelte af dem er han endda blevet tvunget til at aflyse. 





ders' politik reelt? 

Sanders-kampagnens krav om 
universelle sundhedsydelser og 
skattebetalte universitetsuddan- 
nelser har i årtier været virkelig- 
hed i bl.a. Danmark og mange 
andre lande — selv om de nu an- 
gribes over en bred front. 

Sanders siger selv, han er demo- 
kratisk socialist. Dét er unægteligt 
noget nyt idet amerikanske præ- 
sidentkapløb. 

Til gengæld er der hverken røde 
faner eller nyhedsværdi over, hvad 
Sanders fremhæver som sin store 
inspiration. Nemlig den tidligere 
præsident, Franklin D. Roosevelt 
(FDR). 


FDR 

FDR's New Deal var en politisk 
platform, hvis formål var at sætte 
gang iden amerikanske økonomi 
i1930'ernes krise. 

Men for arbejderbevægelsen, 
små bønder og husmænd, ar- 
bejdsløse samt etniske og religiøse 
mindretal blev det tolket som en 
politik, der skulle forbedre leve- 
vilkårene for dem på bunden af 
samfundet — og inspirerede til de 
mange og store kampe for forbed- 
ringer i disse år. 

FDR var -— i modsætning til San- 
ders — uden nogen som helst tvivl 
en del af den herskende klasse. 
Men den herskende klasse var 
splittet over hvilken politik, der 
skulle føres. FDR var nødt til at 
få støtte uden for den herskende 
klasse for at få sin politikigennem. 

Som Roosevelt formulerede det 
ijanuar 1944: "Fattige mennesker 
er ikke frie mennesker” og "Ar- 
bejdsløshed og fattigdom er det 
stof, diktaturer er lavet af”. 


'Reformisme' og reformisme 
Hvor det her i Danmark er stort 


Fr 


set umuligt at adskille den borger- 
lige regerings økonomiske politik 
fra den socialdemokratiske i en 
blindtest, begrundede den libe- 
rale FDR sin vækstpolitik med, at 
den skulle sikre arbejderne imod 
arbejdsløshed og imod den fat- 
tigdom, der følger med. 

Så hvordan kan vi forstå San- 
ders, hvis politik på den ene side 
ligner en blanding af New Deal og 
skandinavisk socialdemokratisme 
af i går, dvs. før nyliberalismen — 
og som samtidig lyder særdeles 
radikal, når han angriber den 
herskende klasse? 

I sidste nummer af Socialistisk 
Arbejderavis skrev Charlie Kim- 
ber: 

"Sanders' politik er mindre ra- 
dikal end det nogle gange antages 
— og han er på linje med de cen- 
trale dele af USA's imperialistiske 
dagsorden. 

Men han afspejler dele af den 
oprørske stemning, der skabte 
Occupy Wall Street i 2011 og 
Black Lives Matter-bevægelsen. 
Han afspejler også den seneste 
tids tendenser til mere militant 
arbejderkamp samt den voksende 
klimabevægelse. 

Dét er, hvad der er virkelig vig- 
tigt — politik på den gamle måde 
er under et ekstremt pres, og mil- 
lioner af mennesker leder efter et 
alternativ.” 

Sådanne økonomiske krav, der 
vil angribe den herskende klasse 
på profitten og skattebilletten 
ER radikale — særligt i en ameri- 
kansk kontekst. Det ER radikalt 
at erklære sit politiske projekt og 
sin politiske base for værende i 
klassekonflikt med den herskende 
klasse. 

I vores post-liberale system er 
retten tilsundhedsydelser og gra- 


tis universitetsuddannelse blevet 
'socialistiske' krav, eller 'over- 
gangskrav' i Trotskijs forstand. 


Reformisme eller revolution 

I Internationale Socialister/ISU 
hepper vi på den stadigt spæde 
fremvoksende bevægelse fra 
neden af især unge og arbejdere, 
der identificerer sig med Sanders” 
kampagne. 

Ikke fordi, vi sætter vores lid til 
reformisme. 

Vi kan ikke opnå socialisme 
gennem parlament og lovgivning. 
Socialisme er arbejdermagt — og 
den kan kun opnås ved et revolu- 
tionært brud med den borgerlige 
stat og de kapitalistiske ejerfor- 
hold. 

Men det ville ikke kun være 
sekterisk, men også doven analyse 
at sidestille Sanders” reformisme 
med den 'reformisme uden refor- 
mer, vi har oplevet i Danmark og 
mange andre lande i nyliberalis- 
mens epoke. 

Sanders ligger langt til venstre 
for en Mette Frederiksen. 

Sanders erkender endda åbent, 
at forandringer ikke lader sig gøre 
uden kamp fra neden af alminde- 
lige mennesker. Her er, hvad han 
sagde til Politiken sidste år: 

"Ingen i det Hvide Hus har magt 
tilat gå imod de store selskaber og 
milliardærerne alene. Den eneste 
måde at skabe forandring på er at 
opbygge en græsrodsbevægelse, 
skabe en politiskrevolution, holde 
sammen og skabe den foran- 
dring.” 

En holdning, vi som revolutio- 
nære socialister selvfølgelig kun 
kan være enige i, da vi ligesom 
Marx mener, at arbejderklassens 
befrielse er dens eget værk. 


Revolutionære 

Flere og flere kan se, at kapitalis- 
men ikke bare er i krise, men at 
kapitalismen i sig selv ER krise. 

Et flertal af amerikanske unge 
under 30 erklærer sig i den ene 
meningsmåling efter den anden 
som tilhængere af socialisme 
(selv om de fleste næppe define- 
rer socialisme som os) frem for 
kapitalisme. 

Opgaven for revolutionære so- 
cialister er ikke at skyde radikale 
og venstreformistiske kandidater 
og partier ned. Det er at kæmpe 
sammen med de bevægelser, der 
vokser op omkring den vrede mod 
systemets uretfærdighed og det 
håb om en bedre tilværelse, disse 
er billeder på. 

Og det er at organisere dem, 
der er blevet overbevist om be- 
hovet for et revolutionært opgør 
med den herskende klasse og 
hele det kapitalistiske system i 
en selvstændig revolutionær or- 
ganisation. 


Socialisme for begyndere 






En modstands- eller oprørsbevæ- 
gelse starter ofte "spontant”, dvs. 
uafhængigt af politiske organisa- 
tioner. Men efter det første skridt 
rejser der sig alle mulige spørgs- 
mål, der kræver politiske svar. 





Af Jørn Andersen 


"Det stærkeste ord i verden er 
Nej,” hedder det i en sang af Jesper 
Jensen. Det er, når folk beslutter, at 
de ikke vil følge magthavernes bud 
— og beslutter det i fællesskab — at de 
tager det første vigtige skridt. 

Men uanset om man beslutter 
at strejke, eller man vil protestere 
mod lukning af en skole, eller om 
man er en stor eller lille gruppe, der 
tager dette første skridt — så følger i 
samme sekund spørgsmålet: Hvor- 
dan? Hvorhen? 


Åppeller eller 
de manges magt? 

Skal man forsøge at appellere til 
politikeres eller bossers bedre jeg? 
Skal man forsøge at samle større 
opbakning? Skal man demonstrere, 
strejke, besætte for at sætte magt 
bag kravene? 

Nogle gange giver svaret sig selv, 
fordi andre har taget det første 
skridt før en selv: Det er nemmere 
at slutte sig til fx en demonstration, 
som andre har indkaldt, end selv at 
arrangere én. Det er nemmere at 
strejke, hvis andre arbejdspladser 
allerede er i strejke, osv. 

For en gangs skyld kan vi bruge et 
meget konkret og aktuelt eksempel: 
En række faglige organisationer har 
indkaldt til "98 demonstrationer i 
98 kommuner” den 12. maj. 

Bruger man så demonstrationen 
til at tale til politikerne — "Nu må 
I komme til fornuft!” — eller til at 
tale til kolleger, skolekammerater 
og medstuderende: "Hvordan kan 
vi bygge en styrke, der kan tvinge 
politikerne?” 

Formentlig vil vi høre begge dele 
på dagen — og i mobiliseringen op 
til den. Realiteten er jo, at nogen 
tror på, at man kan overbevise po- 


litikerne, mens andre ikke tror på 
det-mens det store flertal er usikre. 


Kamp fra neden 

Der er altså en debat om mål og 
midler. Hvad betyder det? 

For det første er det vigtigt at 
sikre, at den debat overhovedet 
bliver ført, så man ikke overlader 
de usikre til bevægelsens bureau- 
krater og reformister. For de fleste 
er det jo "det nemme” og det, vi er 
opdraget til. 

Men skal mange involveres — og 
være med til at overbevise andre 
— så skal de overbevises om, at det 
ikke kun er bureaukrater og politi- 
kere, der kan gøre en forskel, men 
at de også selv kan. Det kræver 
politisk debat. 

For det andet betyder det, at so- 
cialister skal være med til at organi- 
sere det mindretal, der vil "kampen 
fra neden”. Så vi kan matche det 
mindretal, der vil holde kampen 
inden for bureaukratisk kontrol- 
lerede rammer, når flertallet skal 
overbevises. 


Politiske veje 

Spørgsmålene om "appeller el- 
ler de manges magt” og "kamp fra 
neden eller forhandlinger fra oven” 
kommer typisk op i langt de fleste 
bevægelser i en eller anden form. 

Svarene på dem udtrykker to po- 
litiske veje: Forhandling eller kamp? 
Eller for at bruge mere generelle 
udtryk: Reform eller revolution. 

Det betyder ikke, at vi er imod 
hverken forhandlinger eller refor- 
mer. Hvis man kan få sine krav 
igennem uden at lette røven, så 
er det da at foretrække. Men det 
er undtagelsen — især i krisetider, 
eller hvis det drejer sig om større 
spørgsmål. 

Når det handler om hvem, der 
skal betale for krisen, eller mere 
generelt om "magten i samfundet”, 
så har magthaverne ikke plads til 
kompromisser. Så vil de kæmpe 
med alle midler for at sikre deres 
magt og privilegier. Og det skal vi 
forberede os på. 


Politik i bevægelsen 


Andre spørgsmål 

Men der er også andre spørgsmål, 
der dukker op i bevægelser. Eeks. 
kan man sagtens være fagligt mili- 
tant og mene, at indvandring skal 
stoppes. Eller som mand mene, 
at kvinder sænker lønnen. Eller at 
homoseksuelle er afvigere. Osv. 

I en strejke er det ofte ret let at 
argumentere for, at alle, der støt- 
ter eller deltager i strejken, er lige 
meget værd, uanset køn, hudfarve, 
seksualitet osv. 

Men det er afgørende at tage 
diskussionen og ikke bare "over- 
høre” f.eks. racistiske eller sexistiske 
bemærkninger. Det styrker solida- 
riteten, og dermed bevægelsen, 
hver gang man vinder den slags 
diskussioner. 


Mere politik i bevægelsen 

Der er nogle, også på venstreflø- 
jen, der argumenterer for, at det at 
have synlige politiske skillelinjer i 
bevægelsen svækker "enheden”. Det 
er en misforståelse. 

Uenigheder om mål og midler 
vil altid være der — fra nu af og til 
revolutionen (og bagefter). Jo mere 
synlige de er, jo nemmere er de at 
diskutere — og alle bliver klogere 
(forudsat selvfølgelig at det foregår 
ien nogenlunde kammeratlig tone). 

"Enhed i bevægelsen” hand- 
ler ikke om holdninger, men om 
handling. Og det er vigtigt at kunne 
skelne: Hvis vi kun kan handle, når 
vi alle sammen er enige om alt, så 
kommer der meget lidt handling. 
Og vi får helt sikkert kun få med. 

Atopdyrke en diskussions-kultur 
— samtidig med at man slås sam- 
men — er afgørende for at bevæ- 
gelser kan udvikle sig. Hvordan 
skulle vi ellers kunne gøre op med 
alle de indlærte ideer, vi alle bærer 
rundt på. 

Det er også en vigtig grund til, at 
Internationale Socialister insisterer 
på at sælge Socialistisk Arbejderavis 
i bevægelsen (og opfordrer andre 
til at medbringe deres materiale): 
Bevægelser uden politisk debat kan 
ikke udvikle sig. 

